text:
Idea Transcript
CONSTITUTION OF KENYA REVIEW COMMISSION (CKRC)
Verbatim Report Of
DISSEMINATION OF REPORT AND DRAFT BILL, MATHIRA CONSTITUENCY, HELD AT KARATINA CATHOLIC CHURCH
ON
7TH OCTOBER 2002 Final Copy
DISSEMINATION OF REPORT AND DRAFT BILL, MATHIRA CONSTITUENCY, HELD AT KARATINA CATHOLIC CHURCH ON 7 th OCTOBER 2002
Present: 1. Com. Dr. Githu Muigai Secretariat Staff In-Attendance. 1. Anne Wairimu Miki - Assistant Program Officer 2. Grace Gitu - Verbatim Reporter 3. Johnson Mugo Nyumu - District Coordinator
The meeting started at 10.55 a.m. Mugo Nyumu: Muriega. Nitukuambiriria na tutanambiriria, tuambe tuhoyithio ni muthuri umwe kana mutumia umwe atuhoithie please.
Peter Karuri Karuhiu: Ha ritwa njitagwo Peter Karuri Karuhiu na ninyenda mwathani niundu wa kuhonokia. Guciarwo ndaciarirwo mwaka 1963, mweri 27, January. Riu haha nitukuhoya.
Thengiu Mwathani Ngai Baba wa matuini. O we warikuo kiambiriria, owe wombire iguru na thi ona indo ciothe irikuo. Tuoka mbere yaku tuinyihitie hari we tukienda irathimo ciaku. Kiambiriria kiega na kirikiro kiega nitungiuga nitukuonete. Thengiu Baba tondu nituakinya hindi ya campaign, tucagurire aria mangihota gutuatha thiini wa bururi. Na weka uguo ngumo na rugoci ni ciaku Ngai Baba. Na nitukuga nitukuonete. Tuahoya na macio tondu ni maingi tungikuhoya na mauru maitu Jehova niugutukiriria o ritwaini ria muruguo Jesu Kristu muhonokia witu. Wega wa mwathani Jesu Kristu na wendani waku Ngai, na ngwataniro ya 2
Roho Mutheru iroikara na ithui hingo ciothe.
Mugo Nyumu: Mr. Munyiri, can you tell those people to bring the public address now. Tukuenda tuiguanire. Mukuenda twarie lugha iriku?
Audience: O Gikuyu kiu turaigua. Mugo Nyumu: Hari mundu woiga Gikuyu he mundu ungi uma no undu ungi.
Audience: Aca.
Mugo Nyumu: Kwoguo twarie Gikuyu. No tuaria githweri nimukuigua. Asante. Niwega muno niundu wa uguo mukite. Ningwenda kumumenyithia ati umuthi ni muthenya munene. Tondu riria muokite haha Mathira, ndeto iria ciothe mwaririe iri buku ini ino na gutiri mbuku ingi thiini wa bururi ndungu gukira ino. Gukira andu aria maririe kwoguo andu a Mathira nimuekire wega muno na umuthi. Muiyandikithie o ro uguo nigetha kameme kau kari nja goke nigetha tuiguane na mukiririe tondu riu irio iri hakuhi gwika atia? Kuhia.
Ndamu welcome mucii uyu wa Mathira na ndimwire umuthi twina gikeno tondu wira uria wothe tuarutire riu niwambiriirie guciara maciaro. Umuthi twina Commissioner kuuma Nairobi, Commissioner witagwo Dr. Githu Muigai, ni wakiri uri gatu na nituhetwo gitio tondu niwe tureheirwo umuthi nigetha atutaririe uhoro wa Katiba ino njeru. Umuthi ni muthenya wanyu. Mundu uri na kiuria niekuria. Tuturaga na inyui guku kwoguo umuthi niwe nguhe mweke.
Dr. Githu Muigai: Muriega andu a itura riri ria Mathira?
Audience: Turiega.
Dr. Muigai: Nii ni nii ndetwo Githu wa Muigai na ndi Commissioner wa kiama giki kia guthondeka Katiba njeru, na ngwenda tuambirire na kumumenyithia andu aria tukiite nao. Muiritu uyu urugamite haha, etagwo Anne Wairimu wa Miki. Na niwe mwandiki munene wa maundu maria mothe tukuaria umuthi. Muiritu uria ungi wi haria uikaire thi etagwo Grace wa Gitu nake niwe mwene kameme gaka kanyititwo haha, na okite nigetha maundu maria mothe tukuaria tutigiririre ni manyitwo ni kameme, nigetha riria hindi ingi mukenda kumenya kana muthenya uria tuokire, nituoyire maundu maria tukuaria umuthi, mukoria muiritu uria. Ningi undu wa keri, ndirenda kwamba kumumiriria, ino bairu murona haha niyo ina maundu maria mothe moimire itura rianyu, na ni igukurwo i wabici itu iria iguku na coordinator witu. Mundu wothe ungienda guthii kurora kana maundu maria tuogire ni mandikirwo, na kana nimaraingirire Katiba iria njeru; amenye maratathi mothe megukorwo wabicini ya coordinator witu uguitwo Mr. Mugo. Riu tutanathii na mbere, reke nyambe njite mheshimiwa Honourable Matu Wamae, ame amugeithie ndagika imwe tondu twi itura riake. Njoke ndimumenyithanie na andu aria angi turaruta wira nao a itura riri rianyu. Mheshimiwa. 3
Hon. Matu Wamae: Niwega muno Commissioner Githu Muigai, niundu wa guka guku Mathira guturehera Katiba iria draft njeru. Gutuonia maundu maria murikitie kuona magiriire gutuarwo thiini wa Katiba njeru. Kuringana na uria andu makaiguanira conference yagia. Kuuma October mirongo iri na inyanya, kinya November mirongo iri na inyanya. Andu a Mathira ni mui ati; thiini wa Kenya twari number iri iguru muno hari andu aria maheanire maundu maingi muno. Tondu nituaheanire maoni ma andu hakuhi magana mugwanja. Na nituerirwo ni Commission ati nimakenire muno ni uria tuahenire maundu maitu mothe. Na nimuakirwo file iri haha, ino yothe, ni maundu maria muaheanire. Makiri haha. Nimurakiona uria makiri maingi.
Nindimucokagiria ngatho muno tondu nimuatuigure. Riria tuamuirire mumire na tukimwira muandike maundu maria mukuona magiriire na muke aria mukuhota kuheana na kanua muke muheane. Na mugika guo na Commissioners aria mari guku nimaikarire guku na magicoka magithii Kiamariga na uhoro ucio ukirutika. Riu ni hindi ya kuona magetha ma wira ucio witu. Na tondu ndikwenda gutahia uhoro uria uriho, ningutigira Commissioner mamuhe uhoro no nitukenete muno ni Commissioner Dr. Muigai niundu wa guka na magatuma wakiri uikaine muno guku Kenya. Wakiri agigatuika Dr. , ti uhoro munyinyi. Atuikite wakiri, agathoma masters agacoka agatuika Dr. of law. Ucio ni uhoro munini?
Audience: Aca.
Mutikiringe karuhi nigetha akiigue ni mukenete nake niundu wake guka. Nigetha aigue a feel at home, uigue uri comfortable. Tugukorwo tugikena muno ugituhe maoni maria mari thiini wa proposals ici cianyu na tukuire ati; ithui turi andu a Mathira na andu a Nyeri kwa jumla, twina bata muno na Katiba ino njeru. Turahota kuhurana na andu aria othe maramuhura. Mundu wothe e kuga ati Katiba ino ti njega atamithomete ni tuaregana nake. Onakorwo ni Judge kana o tutingitikira. Mundu ambiririe kuhura Katiba. Mundu ukwenda kuuga ndekuiguana nayo, nioke kuria conference iria igakorwo thiini wa Bomas of Kenya. Notiarugame na guku nja, ndari na kahinda ga guka kwariria. Hari maundu naithui tungienda kuria. maundu maria andu mangienda kuria no kahinda ga kuria maundu macio mamwe ni riria conference igakorwo kuo. Na tutingienda mundu uguthaka na uhoro uyu. Na ithui kinya ithui andu a Mathira kuringana na uria njaritie na andu aya Dr. Githu Muigai. Andu aya mangienda githurano giki kiroka gikwo na Katiba ino njeru. Niguo muugite?
Audience: Ii. Clapping from the audience.
Hon. Matu Wamae: Mangienda elections ciikwo na new Katiba. Tondu tungika na old Katiba ndigututeithia, na ningi wira uyu wothe utumiire hakuhi billion inya tutingienda urire thi. Na nocio tungienda ona korwo githurano nigigucererwo mweri umwe kana mieri iri. Kaba gicererwo mweri umwe kana mieri iri na tuike githurano na Katiba ino njeru. Nigetha thirikari iria iguka yambiririe wira na Katiba njeru ti yambiririe na Katiba iria nguru. Wira uyu wothe turutite, urutitwo ni Kenya yothe, utuike ni wira utekurira thi. Ndikwenda kuongerera gukira hau, hihi nindiheo kahinda hau muicoini njuge kaundu kangi. Ngwenda 4
gugucokeria ngaatho riu na gukuira you are very welcome in Mathira and we are very happy that you have brought us the Constitution of Kenya. Thank you.
Clapping from the audience.
Com. Muigai: Mheshimiwa niandirikania, ninguriganiirwo kugweta ati; Kenya yothe andu a Mathira nio mari aingi muno aria marutire maoni ma uria mekwenda Katiba yandikwo. Naithui twi Commission no tuende muno kumucokeria ngatho niundu wa uguo. Reke riu njoke ndimumenyithania na Johnson Mugo nimumui. Johnson Mugo niwe urugamiriire wira wa Commission. Guku niwe district coordinator Nyeri. Na mundu ungi ugwitwo Joseph Mugo Muiga, nake ni member wa committee iria irugamagirira maundu guku Mathira. Margaret Nyathogora, nake ni mutumia umwe wa aria marathurirwo magathii giciiriro kiria tugathii gucirira Katiba ino kiria Mheshimiwa aria uhoro wakio na nikio kiretwo national conference. He muthuri uguitwo Domiziano Muraguri wa Nderi. Nake muthuri ucio ni umwe wa aria marathurirwo agathii nake national conference nigetha arugamirire itura.
Domiziano Muraguri: Andu a Mathira muriega?
Audience: I turiega.
Com. Muigai: He muthuri ungi ugwitwo Hezekiah Waithanji wa Minjire, nake muthuri ucio athuritwo ta acio angi eri. Agathii kuu kurugamirira itura. Na andu acio atatu, angikorwo hari undu tukuaria umuthi na twarie muigue ati uria handikitwo Katiba ini tihaiganiru, mumenye andu aria mugutuma ni aigana?
Audience: Ni atatu.
Com. Muigai: Mumere makinya kuu makoiga andu a Mathira uria maroigire. Uguo niwega muno mumamenye. Na ningi mangigacoka itandikitwo uria muramerire, nio mugakiuria na Mheshimiwa wanyu tugakorwo nake kuo. Kwoguo mwina andu aigana?
Audience: Ana.
Com. Muigai: Niwega muno. Undu wa mbere uria riu tukuambia naguo tondu nituguthara mathaa, tukuambia na kumuririkania gitumi kiria giatumire kamiti ino tukoragwo nayo ya guthondeka Katiba ithondekwo. Aingi anyu nimukuririkana, kuuma riria multi-party yokire bururi witu 1992, kinya githurano kiria tuiriga guthii kia 1997, andu a Kenya nimatuire moigaga nomende Katiba njeru nigetha Katiba iyo ikorwo ikirugamirira kihoto kia andu othe a Kenya, o kuria maruma. Muno mwena wa githurano. Muno kuria thirikari ithondeketwo na muno maundu megie kurugamirira macira magotiini, kunyihia mahinya ma 5
President. Tondu wa mahinya maria President akoretwo namo kuuma hindi ya wiyathi. Muno ningi kurora andu ta birithi, andu ta D.O, ta D.C. na ma Chiefu na maundu maria mangi mothe tui makoretwo bururi uyu matagiriire. Na inyui aingi nimukuririkana riria twakinyire 1997, thirikari niyetikirire, abunge anyu na andu aria angi, mawakiri church. Andu aingi a bururi witu, matindikite thirikari muno kinya thirikari ikiuga niyetikira; nigetha guthondekwo kamiti iria ikurora Constitution, na irore maundu mau mothe inyui mwi muingi mutuire muguga mena wathe.
No kamiti itu ndiahotire kuanjia wira kinya miaka iri irathirire, na inyuothe nimui niki na tutiekuenda gucoka na thutha, tukuenda guthii na mbere. No riria turambirie wira November 2000, nituanjiriirie amwe anyu nimukuririkana tugiuka guku maturaini. Tukiruta wira na Church na ciama cia ateti na ciama iria ingi. Tukigeria guthomithia muingi uhoro wa Katiba na uhoro wa watho, na uhoro wa githirikari nigetha tukahota gucoka guku. Tuarie na inyui mukimenyaga maundu maria ithui tubatairio nimo. Angorwo ni maundu ta mau ma Bunge tuaria uhoro wamo. Kana maundu ma wabici ya President kana maundu maria mangi me Katibaini. Neyo niyo twetaga civic education. Thutha ucio nituracokire turathiururuka Kenya i yothe. Ta nii ndirathii kundu itari ndathii. Ndirona andu itari ndaigua nia Kenya, na ndiramenya maundu maingi muno na ngwihoka committee yote yoteh riu gutiri mundu utetigirite muno maundu maria mutuihokire, na tukagia na umiriru muno ati inyui andu a Kenya muri inyuothe; nimurenda kuona watho mweru, nimurenda kuona Katiba njeru.
Riria turarikirie kumuthikiriria Kenya I yothe, nituraikarire thi ciumia inyanya. Turanyita o Constituency o Constituency riboti iria muatuheire. Na maoni maria muarutire na maundu maria muoigire murenda kuona me Katibaini. Twaikara thi turamandika na turamagayania maitu matatu, na hau ningwenda gutariria wega nigetha ndukarugame uge atiriri; ii nii nanithomete Constitution iri na nindamuirire tutirarihwo iria tuatuara, Constitution iregete kuandika uguo niki. Turihagwo iria muthenya wa mbere wa mweri tuatuara iria. maundu maria mothe muatuirire ta mau, na maria mangi mothe tuagayanirie maita mau, matatu.
maundu ma mbere tugikira thiini wa Constitution. Tukiuga tondu Constitution ndikineneha muno, ndingiandikwo maundu mothe, githi mutikumiona. Ina ibungo cigana? Nimuronire? Tarorai hau muone. Ina ibungo magana meri ma mirongo kenda na kenda. Notuatindania na inyui umuthi nimukuenda tuongerere kimwe ri, magana matatu kwi hindi makiri maingi? No tuongerere kingi mahinge matatu. No ibuku riri riguitwo Katiba, ritingiandikwo maundu mothe. Tondu ibuku riri nirio ria kuonaniriria kuria turenda guthii no barabara iria itutuaraga kuu ni iria ciitagwo watho wa Kenya. Watho wa Kenya ni chapter magana matano ma mirongo kenda; na ciothe itingikirwo haha. Ta reke ndimuhe muhiano. He watho uria urugamagirira indo cia mundu riria mundu akua, watho ucio tuwitaga law of succession. Watho wa kurugamirira indo cia mutigairi. Watho ucio nduri haha thiini wa Katiba. Wi laws of Kenya. He watho uria urugamagirira githaka kia mundu. Wagura githaka, wagura plot, he watho uria ukuheaga title na ukarugamirira title yaku. Watho ucio witagwo registered land Act. Nduri haha thiini wa Constitution. Niwanyita?
He watho witagwo Traffic Act. Watho wa traffic ni uria ugite uria ngari ciagiriirwo gutwarwo. Ikoiga utuarire guoko kwa umuotho. Ndukagere kwa urio tondu kwa urio niukuguthana na ngari iria ingi, iria ciugite ngari ndigatuarwo yathira maguru. 6
Ngari ikirwo matawa.Watho ucio nanga wi haha? Wi Traffic Act. Kwoguo uria ngwenda kumuririkania ni atiriri, mwaga maundu maria mamwe moigire thiini wa Katiba, mutikamake. Ni tondu maundu mau turamanyitire, turona ni maundu maritu na ni maundu mega, no matiguikirwo haha. Meguikirwo laws of Kenya, na nikuo mari na nimaingi muno, na mamwe mamo ningugueta o tukiaria uria tuguthii na mbere umuthi. No nomurie atiriri. Maya turagayanirie mamwe turoiga me haha, maria mangi me law of Kenya. Mau ma gatatu ni mariku? Mau ma gatatu ni maria turoigire mathondekwo wega matuike nimo policy ya thirikari. Policy ya thirikari. Na nimo thirikari iria iguka, na ni inyui muguthura. Igucoka icoke maratathi maria turandikire, yuge Commission yoigire policy ikorwo ihana atia. Policy nikii? Ni muoroto wa thirikari, nigetha riria thirikari ikuamura mititu, igathoma policy iria tuathondekire. Riria thirikari iguthondeka mai, igathoma policy uria tuoigire.
Riria iguthondeka githomo, igathoma policy. Kwoguo wira wanyu muarutire wi maita matatu, na wira ucio wi haha. Nituaiguithania? Riu tukinyite ha? Tukinyite riri, watho uria ithui turona wagiriire gukorwo wi thiini wa Katiba. Niturekirira thiini wa Katiba na turamuhe copy na hari o copy ingi iguthiururukio haha ni coordinator na muheo. Turacoka tureka uguo ii, turathondeka document ino. Ino niyo iretwo report ya Commission. Tondu riboti ya Commission ni ya kuheana uria tuarutire wira uria mwatuheire. Uria twekire na maoni maria muatuheire. Kana nituathomire, na tuathoma tuekire atia na mawoni mau. Na tugatariria thiini wa report ino. maundu mamwe mwatwirire na ni maundu ma bata muno, na mamwe nituareganire namo na nonginya tukamutariria tondu ni inyui muingi ni inyui mutuandikite. Kiria gigutuma turege undu mwatuirite. No ngwenda muririkane ati, inyui muri andu a Mathira na muri andu a Nyeri district, na muri andu a Central Province, tunyitaniire bururi wa Kenya na maruriri mangi maingi na andu me district ciao na constituency ciao.
Kwoguo nonyende muririkane ati; undu uria tuandikite haha, kana haha, nowage kuringana na uria inyui mungienda. Na muririkane ati haha notuandikire undu uria ungitikirwo ni andu a Kenya yothe. Na kwoguo nigetha andu a Kenya yothe maiguithanie, maundu mau inyui mwendaga ri, tukeheria hanini na mangi inyui mutendaga, tukarehe nigetha andu othe meke atia? Reke ndimuhe ngerekano imwe, inyui andu a guku Mathira ri, riria tuamuririe kana nomuende majimbori muoigire atia? Mukiuga mutikwenda na mutikenda.
Riria tuathire kuria Rift Valley, muno na kuo Rift Valley na ithi tukimiature njatu igiri. Iria ya iguru na iria ya kianda. Iria ya ukabi naithi tiyo ya kianda. Nayo iria ingi iri Turkana na andu aria angi ri naithi tiyo ya iguru. Acio maigire othe mekwenda majimbo. Na riria tuathire na guku ningi bururi wa Borana na Somali nao makiuga mekwenda majimbo. Riu mwandiki wa ibuku riri, niwakiiona ena wira muritu. Tondu ena andu maroiga mekwenda majimbo, nangi maroiga matikuenda. Na riu riria tuakinya hau na nitugukinya o riu. Ningugeria kumuonia uria tuagerire guetha kabara ga ki? Ga gatagati. Karia gekurugamirira andu ta inyui, aria mutekwenda majimbo nako karege kurugamirira mundu urendaga majimbo, no itikire kindu kingi gitari majimbo. Riu nigukiuga documents ici cieri mwacithoma. Ciaga kunyitana biu no uria inyui mwendaga, mumenye ni tondu ni document ithondeketwo ikigeria kurehe thayu; na thayu nowonekire o mundu angiuga, nii nindirenda kuhane una no ongikorwo gutihanari na uu niguo kuonekete, nonjiganire. Twi hamwe?
7
Riu nindarikia history ya kuria tuoimire na inyui na uria tuteithanitie kinya handu hariku, haha. Ke riu turore Katiba yo yenyewe tondu umuthi tukire guku na Mheshiwa witu na athuri na atumia aya aria mugutuma conference. Tukire guku umuthi nigetha tuaririe Katiba tuiguthanie maundu maria. Undu wa mbere kana nitueka atia. Kana nituelewa uria Katiba ireka atia? Iroiga. Nigetha gutikainuke mundu oige atiriri, andu acio a Commission tuamatumire makarute wira na kai ona tondu tuatindania tutinamenya uria marutite na uria matigitie. Undu wa keri, ni tondu twina delegates aitu hahari mumatume. Naithi tiguo? Mumere ona document igithondekaga thayu, he handu tukuenda muakinya kuo mugeka atia? Mugakindira. Twihamwe? Nitukianjie riu turore Katiba.
Mwina document, aria me nayo tuguthii o kahora, na tukuoya maundu maria ma bata ma bata. Mau mangi nitukuaria thuthaini, na muririkane ati undu uria wa bata muno umuthi ni ciuria iria mukuria. Na tonginya urie kiuria ona nouge undu ungi ungienda wongererwo kana uthondekwo. Twanjie riu? Undu wa mbere mukuona Katiba ino mweru, ni ati Katiba ya teneri, ikarai o hau nimukureherwo. He mundu urarehe. Bwana coordinator please, muikare thi o hau, muoye guoko na iguru mureherwo. Itikirai tuikare thi nigetha document ino irehwo. Itikirai tuikare thi nigetha riri…..itikirai tuikare thi. Itikirai tuikare thi riu nigetha tuthii na mbere. Riu iria tuuma nacio niciathiira, nituguitia ingi, ikarai thi oro uguo. Nituoiga irehwo ingi na cioneka nonginya muneo. Ni cianyu na ithondeketwo nigetha muheo o mundu copy, copy. Kwoguo ikarai thi nigetha tuthii…mundu wina iria I ngathitini no arumirire iyo. Mundu uria wina ino I ngathitini no arumirire. Noyo tuguthii turumiriire ona ithui.
Undu wa mbere thiini wa Katiba ino njeru iria ingienda tuambe turore ni ati I handu yanjitie hagetwo preamble kana kionereria na preamble iyo niyo, Katiba itu ya tene ndiari na kionereria kia muthemba ucio. Kionereria kiu nikugeria kwiririkania ithui turi andu a Kenya kuria tumite na kuria turorete na bururi uria tungienda gutigira ciana ciitu. Uria tungienda ukorwo uhana. Mwathoma hau nimukuona nitukuga ithui tungienda Kenya iture I bururi umwe. Tondu nimui kuri andu aingi muno moigaga Kenya itinangio ituike njatu nyingi nigetha mathii o mundu na yake. Katiba iitu iroiga tungienda Kenya iture I bururi umwe. Na ithui turi andu a Kenya tunyitane nigetha tuteithie o mundu o mundu, o family o family, na tuteithanie ithuothe twi hamwe. Nigetha bururi witu uture wi bururi utiaga watho.
Uria wuigananitie andu othe nigetha o mundu o mundu kana ni Mukuru kana ni munini kana ni mutongu kana ni muthini, kana ni mundu wina nduari kana utari. Andu othe mature maiganainio ni watho wa Kenya. Uguo niguo preamble iyo yugite. Undu wa keri uria munene twikite thiini wa Katiba nikuuga tondu nimuatuirire Kenya tutuire twi bururi, muathikiriria mukaigua ati; President aroigire, mundu ungi aroigire. maundu mangi maronekire. Mwatuirire tuthii tuandike ati Kenya gutiri mundu wi iguru ria watho. Gutiri mundu wi iguru ria watho ona umwe. Niguo turandikire. Na hau nimuona nyamu iretwo. Supremacy job. Muti wa keri mugituira tuike uguo, tuthii tuandike ati, gutiri mundu ugeka undu Kenya, kana ni President, kana ni chifu, uria arenda we mwenyewe tiga uria wandikitwo wathoini. Na niturandikire uguo. Andikite hau ati; Kenya yathanagwo ni andu a Kenya. The people of Kenya, nio ene bururi. Na President bururi ti wake. Na ajumbe bururi ti wao. Ma Minister bururi ti wao. Ma Judge bururi ti wao. Ma DC bururi ti wao. Bururi ni wau?
8
Audience: Ni wa raia.
Com. Muigai: Bururi ni wa andu a Kenya na niturandikire uguo kuringana na uria muoigire. Turacoka turoiga bururi wa Kenya, tondu niturathii tukaigua gwi kundu kurekwo maundu, ni kurakwo nakuu na nakuu. History ya bururi wa Kenya, capital yao ni Nairobi. Turoiga ikirwo Katiba ini, nigetha uhoro ucio ndukanagie nganja hindi ingi na irandikwo hau. Capital ya Kenya ni Nairobi. Uhoro ucio urathira. Turathii hangi turoiga atiriri, Kenya ruthiomi ruria ruhuthagirwo ruio ni Katiba ni ruagithungu, no ithui na ithi tutiri andu airu. Turoiga handikwo ona gukiaragio githungu, ruthiomi rua nation ya Kenya ni ruriku?
Audience: Ni githweri.
Clapping from the audience.
Com. Muigai: Na rurandikwo hau. Turacoka turandika turoiga atiriri, Kenya ni bururi o mundu ndini yake yagirire ni gutio. Kwi ndini nene gukira iria ingi? Mundu uria ukwenda gukorwo e mu Catholic. Agakorwo e….mu catholic. Mundu uria ukwenda gukorwo e wa P.C.E.A. agathii P.C.E.A. Mundu uria ukwenda guthoma gia akorino agathoma. Mundu uria ukwenda gutuika muithiramu ageka atia? Nigetha o mundu o mundu ni ngoro yake irimutuira. Naho hau turandika. Turacoka turoiga atiriri; tondu ni kuiragwo maita maingi ati bendera niricenjio ri na rwimbo rwa bururi niruricenjio, turoiga uhoro ucio uthirire hau. Bendera no iria tuaheirwo nayo wiyathi na rwimbo no ruria tuainire naruo bendera. Naho turandika. Turacoka turoiga atiriri, thiguku nicingihite muno. O mundu na yake. Turoiga cieherio ciothe, itigare ici? Ithatu. Muthenya uria tuaheirwo wiyathi, iyo ni thiguku mwanya. Iria tuaheirwo madaraka nayo niyo thiguku mwanya, na muthenya uria Katiba ino igatuika itu ni muthenya mwanya. Ithatu tu, icio ingi ciike atia?
Clapping from the audience.
Com. Muigai: Nitukuaria thuthaini, ongorwo uri undu ungienda kuongerera. No muhaka tuarikia kugweta uria Katiba yugite guothe ri, niguo tukugia na kahinda ka mundu kuuga atiriri, no nonyende hana hekwa atia? Hathondekwo. Na riu nguthii oro uguo ndikitie. Kuuma hau nituraririe uhoro wa citizen a bururi uyu, na riria tuathiururukaga Kenya yothe ri, he undu umwe watumakirie; na inyui mugituira tuthii turore undu ucio. Ati muiritu aciaritwo bururi wa Kenya, akahikio ni mundu utari wa bururi wa Kenya, ciana ciake itingituika cia Kenya. Mugituira tuthii turore handu hau. Tondu inyui muatwirire gutiri mwana wa nda na wa mugongo. Mukiuga kana ni anake kana ni airitu, ciana iria maciarite niciaku? Ni cia bururi wa Kenya. Niguo turandikire.
Turoima hau, ciana iria mutumite Ruraya na ninjui ta guku Mathira nimurute wira munene wa guthomithia ciana. Mathiaga mundu akinya Ruraya, aheo marua ma guikara kuu agatunywo maki? Ma guku Kenya. Mugituira mutikwenda uguo. Mukiuga mundu waciariirwo guku na ni kuo kwao ri, ndakanatunywo marua make ma….aheo marua maita meri ma kuu ari na maguku. Na nigetha ona githurano gietanwori agatumirwo ithandaku ageka atia? Agaikia kura. O uria atumaga mbeca guku tugaciria, nake 9
akaigua uria mundu aiguaga ekira kura na niguo turekirire. Uguo niwega? Turacoka turoiga atiriri, bururi uyu wina thina tondu ciana bururi uyu kuuma riria tuagiire mathina maingi ri, ciana niciukite town na rimwe ciuragio nyina nuu, ithe nuu ndoio. Ciana nicioriirwo, niciorire micci. Agathii kwa chiifu kugira kibande, agatuika ndangiheo tondu arorio. Wi wao, thoguo nu? Gukaguo nuu? Turathondeka turoiga atiriri, mwana wothe wi guku Kenya unyihiirie miaka mungwanja, wonekete guku Kenya. Ni mukenya tondu ithui Africa, turi tuate ciana. Turoiga ciana ciothe, mundu wina miaka mugwanja gucoka na thi, ndakanacoke kurio oimite ku. E guku ni witu na nitwamutikira ni aneo kibande arute wira uria ekuruta. Atuara mkokoteni nowega. Turacoka turoiga atiriri njehere hau riu.
Turoiga inyui muatirire ati muiguaga citizenship ya Kenya ni kwendio yendagio mawabichi ma thirikari. Ikaheo Uhindi, ikaheo Arabu, ikaheo Athungu. Turoiga tutigucoka kwenda uguo. Nigetha mundu wana nja atuike citizen turoiga guguthondekwo Commission iria ikurugamirirwo ni athuri na atumia a bururi uyu o mundu mutiikanu tui ndari waganu. Nigetha maundu mau magekwo atia? Magathii marugamirirwo makandikwo ngathitini tukamenya nuu ucio urenda gutuika citizen wa Kenya. Okire guku ri, na kuuma oka ateithitie na njira iriku, na kana e bururi ungi aretherwo maundu ma waganu. Riu athuri na atumia acio mathomari, makoiga ucio na ucio nituetikira, na ucio na ucio eke atia, athii. Nimuetikira uguo?
Audience: Ii.
Com. Muigai: Ini. Nigetha aria nao maratuirio ni mbeca icio cia ihaki, riu nao magiethe wira ungi wa kuruta. Handu hangi turathondekire ni haria hegie riri na haha nonyende. Riu twi kwa, iria na githweri tuitaka haki za binadamu. He undu umwe muatutumire naguo na ni undu hihi tugucoka tuaririe tuarikia. Ni muaturirie gitumi kiria gitumaga thirikari yurage andu na kundu kumwe andu nimoigire riu ona kuraga andu.
Ona aria kuiragwo miici ni yathii kuragwo. Nikuarehire hathara guku miciini tondu muici ageragia kuraga aria atiga nigetha matikanamumenye igotini. Na he handu turoigire andu aria othe aganu mohagwo maisha makoherwo na kuo no matikoragagwo. Hau ninjui ona inyui nimukuenda o mundu kwaria uhoro ucio, tondu ti undu muhuthu, ni undu turathimire, turathima turathima. Gwi kundu andu maroigire andu nimoragagwo na aingi anyu nimoi guku kuuma 1983, andu matiri moragwo. Nimui uguo. Andu mohetwo Kamiti maigitwo kuu na matiri moragwo. No magoti maikaraga makiugaga ati mundu o wothe urari muici niekuo atia. Na ithui guku miciini muici oka kuiya ri ona niwamuona, agatiga akuraga nigetha mutikanacemanie igotini. Hau ningwenda muicirie nigetha muge kana nima niguo tuaiguanithiirie kana hari undu tungitua. Undu ungi ni undu wigie atumia. Atumia turoigire haha turandika ati atumia othe bururi wa Kenya nimagiriirwo gutio na kurugamirirwo ni watho wa Kenya, uria watho urugamiriire arume. Tondu Kenya ni bururi wa democracy, na bururi wa democracy, kana mwana ni wa kahii, kana ni wa kairitu, kana mundu ni mutumia, kana ni mundurume. Naithi ucio ti mundu, mbere ya Ngai naithi ti mundu?
Audience: Ni mundu.
10
Com. Muigai: Turoiga gutikanagie watho ungiuga ati muiritu uria wina githomo riu ta Wairimu uyu, ndakaheo wira. Wira ucio ugetherwo anake aria matari na githomo. Kwi mundu ungienda uguo? Kwi hindi ungienda guthii thibitari ugathondekwo ni ndagitari uria utari na githomo tondu ni mundurume?
Audience: Aca.
Com. Muigai: Githi unandukuenda o mundu uria ui wira wake. Mundu kuringana na githomo giake, na airitu ni aitu, na anake ni aitu, na aciari ni aitu na amami ni aitu, andu othe niau? Bururi wa Kenya tukuenda o mundu eremagirwo wira no ndagatunywo wira ni watho. Nituaiguithania? Riu mwenda kurunga ni mukurunga thuthaini. Turacoka turoiga aciari aitu aria matuciarite nao maheo handu hao. Aria twitaga andu aria akuru. Ithui turi andu airu, muikarire witu niuri giti kia andu aria akuru. Niguo? Turandikire Katiba ini ati, o uria turarora ciana na tukoiga ciana ni kienyu kia Ngai, gia kurugamirira bururi matuku ma thutha. Ona andu akuru twike atia?
Tondu turaria indo iria marimire. Nacio cihau. He mundu ugukararania noguo? Haya tutigithie na mbere. Ciana nindaheana uhoro wacio tutigucoka hacio. Turacoka turoiga mundu wothe waciarirwo ena kaundu gake gatari keega, kana nikuona atonaga, kana ni kuaria ataragia. Kana ni guthii atangihota guthii, kana ni kuruara ndwari, ekwo atia, arugamirirwo ni watho. Aria twitaga na githungu disabled persons. Mundu ucio kana ni kionje kana ni gitumumu, arugamirirwo ni watho wa Kenya na nigetha akorwo andu ni githomo marathoma gia thirikari onake eke atia?
Audience: Athome.
Com. Muigai: Akorwo ni ndawa turanyua cia thirikari nake ageka atia? He mundu ungikararia uguo?
Audience: Aca.
Com. Muigai: Githi tiguo ithui tutuire. Na niguo tutuire twendete. Hau naho turathondeka uguo. Turacoka turoiga atiriri, bururi wa Kenya, gutikanagie na mundu ungirutithio wira wa ngombo. O mundu Kenya uria yaruma, gutikanagie ngombo ya muthemba uriku kana uriku. Nigetha andu a Kenya mature me free na mundu agakorwo na rutha rwa …uhoro ugeka atia? Wenda kiama giaku kia uteti, ugetikirio wike atia? Hatari karani kuria Nairobi gegukuira, ihi we ndugathondeke kiama nduroneka ta wina ugi wa kuigana kana mbeca cia ki? O mundu enda kiama. Hau ni handu hamwe mwatuirite tunine ciama itigare ithatu kana inya. Tuathima turona atiriri, reke ciana ciingihe mundu agie andu a kumurumirira. Kiama kiaga mundu wa kumurumira naithi gitigukua. Naithi tiwega handu ha kugiria mundu ucio muture uthu nake. He undu ungi turoigire haha ndiui kana nimuguitikania naguo. Turoigire atiriri, Ngai tondu niarathimite bururi uyu witu muno ri, na nduri mbara na nduri ngui, na mabururi maria matuthiururukiirie mena thina muno na mbara ri. Twitikire andu aria moka Kenya maingatitwo mabururi mao ni mbara tugeka atia? Tukamateithia kinya hindi iria igakinya yao yaki? Yakuinuka. 11
Uguo tikuga ati moke guku moye migunda itu, kana moye mawira maitu. Kana moye maundu maria mangi. No ithui niundu wa gucokeria Ngai ngatho ri, naithui tukahe mundu uria wina thina ki? Gwa kurara. I tiguo tutuire. Undu wigie indo cia mundu tondu nituronire guku Kenya hindi irakinyire uraigua andu mena migunda kuna, nimatunywo, mena kindu kuna nimatunywo, turandika ati; mundu wothe wa Kenya no agure mugunda. Agure nyumba, agure kiria kingi. Kuria guothe angienda thiini wa Kenya. Na indo ciake itikanoywo ona mburi yake kana nguku yake ni thirikari ategwika atia? Atekurihwo. Turoiga ma Chief na ma DO na aria angi. Ninguka uhoro wao. Acio nituoigire mainuke makarute wira ungi.
Clapping from the audience.
No turoiga ona mangigacoka, andu aria angi mugathura. Turoiga aria meguthurira riu tondu ni andu murithuragira aria mariathanaga guku. Kinya athuri na ningukinya hau. Athuri guku gwitu tuoiga athuri ni athuri na atumia. Githi tiguo? Tuoiga kiama gia athuri naithi tutiramenya gitiri na kinya atumia. Turaigire tukwenda kinya athuri tumahe igoti riao gicagini nigetha mundu uria muaganu. Uria wonaga Nyeri ni kuraya muno agigatuarwo ri, athuri makamba mageka atia? Magacira cira wake na waganu wake ukaninirwo o ha…o hau. Uguo niguo turatuire.
Undu ungi. Riu nitukuhiuha nigetha riri. Reke tuke uhoro wa thirikari uria ikuhana. Githi hau tiho uhoro uri. Thirikari turoigire yaturwo maita mana. Kugie thirikari maita mana. He thirikari nene iria tureta thirikari ya nation. One minute. Turi o hamwe? Aria mwinaayo riu turarora Section 213. Nimuamiona? Riu ndirenda muambe murore 215. Turoigire thirikari iguaturanio maita mana. Kugie thirikari ya Kenya na niyo tureta national government. Neyo ni thirikari ya kurugamirira Kenya I yothe na indo cia Kenya ci ciothe. Kana ni iria ria Victoria, kana ni riria ria Indian Ocean, kana ni kirima giki gitu gia Kirinyaga. Icio ciothe irugamiriirwo nu? Ni thirikari ya Kenya iria tureta national government. Turacoka turathondeka kuuma hau thirikari ya district. Iria iratuire I county council, nitukumicenjia. Handu ha itagwo county council, kuu nikuo thirikari igucoka. District government. Na nii korwo ndi muteti giti kiria ingirugama nikia munene wa district tondu mahinya maria enamo ni manene muno.
Munene wa district egutuika ta governor wa district. Riu district ya Nyeri. Giti kiria DC araikariire. Na kuria chairman wa county council araikariire, igutuika giti kiu, kimwe na giguikarirwo ni mundu uyu uretwo administrator. Na inyui mugucoka thiini wa district council, mutumane andu aria muguthura kuu mekuhana me MP ma district. Giti gia councillor ri ni gigucoka kihaice ngathi kidogo. Tondu Councillor riu megukorwo me thiini wa district council nikuo mariciragira; no district council ina mahinya maingi gwi kanju iria irari kuo. Tondu Minister wa Local Government ndegukorwo na mahinya ma kuingirira wira wa kanju. Kwa muhiano, local council ya Nyeri niyo irithondekaga bara cia Nyeri, niyoirithondekaga thibitari cia Nyeri. Niyoirugamiriire thukuru cia Nyeri. Niyo irugamiriire maundu mothe mekagwo ni muingi wa Nyeri. Niyo irugamirire maundu ma kahuwa na macani na ng’ombe na igoti rianyu inyui andu a Nyeri muririhaga kanju. Na kanju muamiriha igotiri igacoka ikahuthira mbeca iciio ku. Igacoka igatuma tunini Nairobi nio nao matigakue ni ng’aragu. Na ona inyui indo cianyu mugacirira ku? O kuria muri. Nihega hau? Thirikari iria ingi ni majimbo? 12
Audience: Aca.
Com. Muigai: Haya. Nitukuaria icio. Thirikari iria ingi. Province niikugia na thirikari yao no ni very weak. Thirikari ya Province ni ya gu coordinate districts. Nimwanyita hau? Thirikari I thiini wa district. Province kiria kuri ni coordinating body. Ke hau ndimutaririe wega nigetha muigue. Riu nituge ithui turi andu a Central Province, guku Nyeri nigukorwo wabici nigetha andu a Kiambu, na andu a Thika na andu a Murang’a na andu a Kirinyaga na aria angi. Magoka guku. Mundu ucio tweta district administrator, a district iria ciothe I central province. Magacemania guku Nyeri. Nigetha mahote kurora uria mangikuria districts ciao. Twi hamwe? Nikuga thirikari ya province ndiri na hinya. Wira uria inaguo nowakurugamirira maundu maria tungienda gutukania twi district.
Nigetha andu a Nyeri na andu a Kiambu na andu a Murang’a na andu a Kirinyaga mangiuga ithui…ngwiciria hau nimuanyita. Kwoguo niturutie thirikari na iguru. Kwina thirikari ya Kenya, iyo tutiri na thina nayo, naithi tiguo? Iyo iraruta maundu ma bururi wi wothe. Niyo nyene army na niyo nyene birithi, na niyo nyene magoti me mothe tiga maria tukuaria uhoro wamo maria ndamwira ma athuri. Iyo nitueheria. Kuuma hau he thirikari ya district neyo niyo thirikari iria ina hinya na iyo irugamiriire uhoro wayo. Thi wa district, he thirikari ya location, na he thirikari ya sublocation, na thirikari icio ciothe ni cia guthurwo ni andu.
Tungianjia na thi, thirikari iria ithi biu ni gicagi, sub-location. Thiini wa sub-location tuguthurana athuri na atumia aria marirugamagirira maundu ma itura ririku? Na itura ini riu noho tuguthondeka igoti ria athuri. Nigetha tuundu turia tunini tunini tutuaraga andu Nyeri tutikamarutage mucii. Tondu nituninirwo mucii. Nao athuri acio riria kwina mbeca cia kuhuthirwo, kana andu ni munanda marenda guthondeka, kana andu ni dispensary mekwenda guthondeka, kana ni mawira marandikanwo thiini wa district. Nigetha andu othe hatikagie mundu ugutigwo ri, uhoro ucio urirutagirwo ku, thiini wa location. Wira uria urarutagwo ni sub-chief, urirutagwo ni athuri ariku? Tucoke riu twambatire tukore location, nayo he thirikari ota iriku. Na ni thirikari ya athuri. Ya kiama gia athuri gitukanite athuri na atumia, na nio marithondekaga maundu ma itura uria mekwenda itura rituarithio.
Tume hau tukore thirikari iria ina hinya, na niyo thirikari ya district. Ya division nitwaria uhoro wayo. Tucoke tuthii thiini wa district na kuu nikuo mahinya mari. Tucoke tuthii province na province ni gu coordinate. Tiguathana. Gutiri watho wi Province. Na nikio ino turathondekire ti majimbo. Tondu watho nduri thiini wa province, wi thiini wa district. Province wira wayo nikunyitania district nigetha iteithanie maundu maria ireka atia? Nituoye cukuru ta iria tuitaga provincial schools. Kwi hindi thukuru iyo ingigithondekwo districts ciothe itari hamwe. Ucio niguo wira wa province. Provincial hospital ta iria twinayo guku. Ikarugamirirwo ni andu ari ku? No andu acio othe mathuritwo o mundu kuuma district yao. Uguo niguo thirikari ikuhana. Reke riu tucoke turanie atiriri, I wira wa President. Na hau niho uhoro wothe uri. Ucio uguthii atia? Na ithui tukoiga atiriri, wira wa President tukwenda kuugayania maita meri. Na no inyui muatuirire uguo. Mugituira atiriri, mundu uyu uretwo President ri, riria athurwo ni andu ri, he na thina uroneka tondu, ta riu inyui andu a Mathira mungithura Mheshimiwa wanyu atuike President wa bururi. Naithi ndathii gutakingira bururi. Na inyui muritangikagirwo nu? Mugituira, eheriai President thiini wa Bunge, nigetha 13
arute wira wa bururi na ithui tukorwo na Mbunge witu uria turiheaga uhoro. Uguo niguo turekire.
Turoiga President wa Kenya ndagakorwo e mu member wa Bunge. Akorwo wira uria tumuhete ni wa President e wiki. Turacoka turoiga atiriri, thiini wa Parliament, tugayanie Parliament ituike nyumba cigana? Igiri. Nigetha kugie Parliament, iria tuitaga umuthi Parliament, Lower House na tuthondeke ingi Upper House. Andu amwe mendaga kumiita Senate. Guku turamitire national council. Andu aria tuthuraga thiini wa Parliament tuguthii na mbere na kumathura no mariikaraga chamber yao ya thi tucoke tuthure angi tugutuara Chamber ya iguru. Chamber ya iguru irutaga wira uriku? Inyui muatuirire atiriri, rimwe ri, maundu maria marahitukio ni Bungeri, mamwe nimarakorwo mateng’eretio muno. Nihethwo chamber iguikarwo ni athuri aria mariugaga, ambai mutige hanini undu ucio tucokere tuone kana ni mwega. maundu mamwe ta magucenjia Katiba nimuririkanaga amwe athuri na atumia aria me haha. Riria Katiba yacenjirio ciama ciothe ikigirio gugituika kiama no kimwe. Nimuririkanaga? Wira ucio warutirwo na muthenya umwe na andu aingi riu moigaga ke tugerie gutikanoneke uguo ringi. Nikugie na Chamber iria irikaga atia, iricungaga maundu.
Niyo riu turathondekire chamber, na chamber iyo ikuga ati; nigugukorwo na andu igana rimwe kuu chamber iyo. No riu he handu ngwenda kumutariria hanini. Tondu he handu ngatheti iroiga atiriri, andu mirongo kenda matirithuragwo ati mariingagira Parliament matari athure. Ati turenda ninety nominated members. Uguo ti ma, na andu aria maroiga uguo nikuga matiui na ni andu a maheni. Uria turoigire ni atiriri; thiini wa legco. thiini wa legislative council iria tutumaga Mheshimiwa witu na aria angi. Igukorwo na member magana meri na ikumi o uria ihana riu. Twi hamwe. Acio tukumathura o uria tumathuraga. O mundu akarugamio ni kiama giake tukamuhe muti. No nitugucoka tukorwo na andu angi mirongo kenda nacio tutikumathura uria tuthuranaga riu. Na muthikirie wega. Na ningukinyukia njoke thutha hanini. Kinya umuthi uyu uria guthiaga thiini wa Parliament na nimui mu member wanyu niamuirite na aria angi ni ati; ona tungithura mu member witu tumuhe kura ngiri magana meri, riria agakinya Parliament agakora mundu ungi urathurirwo na kura ngiri ithano. Ni ma? Na ithi tiguo kuhanaga?
Audience: Ii.
Com. Muigai: Riu ukona handu hau ri hena kihoto? Hatiri na kihoto. Riu ithui uria turoiga haha ni atiriri; o kiama o kiama, nitukugeria kuiganania miti iria kihetwo na andu aria kinayo thiini wa Bunge. Twi hamwe? Ke ndimuhe example, githurano kiria tuirigari, kiama kiria giathanaga gia Kanu, kiari na kura about thirty four percent ya bururi wi wothe. No kiari na iti thiini wa legco makiria ya fifty percent. Twi hamwe? Riu tugakiuga atiriri, iti iria mwi naciori na miti iria muikiirio no nginye ciigananio. Na nigetha ciigananiori, iti ici mirongo kenda tuciigite nigetha tuthondeke nyamu itagwo party list. Angorwo kiama kiria kiho ni gia Safina, githurano gikwo kiumia giki kingi, gigatuhe list ya andu aria magathii Bunge tuakihurira miti. Na handu hau ndiratariria wega niui ndi mwarimu ninjui riria itaratariria wega. Kwoguo reke njokere hanini. Nimurahaigua? Ni ati o kiama o kiama no kinya tiga abunge aria marugamite na kiama kiu, acio me mwanya. Acio turamathura iti iria magana meri ma ikumi.
Nonginya gituhe maritwa ma andu angi mirongo kenda. Mabangitwo kuringana na uria kiama kirona ati, tungigatonya Bunge, 14
mundu uria ungi tukenda etwo tondu ni witu nu? Ni ng’ania wa ng’ania. Iyo niyo tureta party list. Mu-member ucio nikuga we ri tutiramuhurira kura direct. Twi hamwe? Nituge atiriri, ta riu itura ta riri rianyuri, he muthuri kana he mutumia utiikanitwo ni andu nimoi ni mundu wa kihoto na ni mundu ungithii gucira wega no timuteti. Ndoi guteta na ndangihota maundu ma campaign na makwaria na muingi na makurua na abunge aria angi. Ucio niwe woyagwo agekirwo list iriku? Nigetha andu a Mathira mamenye atiriri, ithui tuikiria democratic party miti tuthure Mheshimiwa Matu Wamae. Muti ucio urathura andu aigana? Eri. Tondu ahotana kiama kiu kiaingira Bungeri ona Githu niakaingirira hau. Tondu ni wa list iriku? Iri I kandu. Nimwanyita?
Tondu riu bata wa iti icio mirongo kenda nigetha ciigananie. O uria DP iraingihia MP ikarumiriro ariku? Aya angi nigetha uritu wa abunge aria enao na miti iria maikiirio ike atia? O korwo ni Kanu nayo ri, o uria irongererwo mitiri, nao andu ao aria me list ino mageka atia? Kwoguo andu aria maroiga ati; turoigire andu ma nominatagwo andu mirongo kenda ri, matiraria uhoro wa ma. Andu acio mirongo kenda ni aguthii kuimbiriria kura iria tuikitie. Nigetha angikorwo Mheshimiwa turamuheire kura ngiri magana meri, karori kau gake gagakururi mundu uriku? Uria ungi. Na nigetha we ugithii guikia kura ukoiga atiriri; nii ri ingiathura riri, korwo ninii ndetikirio ri ingirathurire Kamau wa Njoroge, no Kamau ri kiama kiu kiao, gitiri na mundu uria ungienda ongererwo. Reke hurire kura kiama giki nigetha first ndume mbunge njoke ndimurumiririe mundu uri ungi uriku? Uria wi list. Riu riria miti iritaragwo yarikia gutarwo, murona ati tuarumirira uu turoiga, ati kiama kiria giikirie miti muno ni muingi nokio kina member aingi kundu kuriku? Niuguo riu. Hau nituoima. Nimwaigua.
He handu hangi ngwenda guthondeka tondu harerwo atiriri, ati nituragiria anake maingire thiini wa wira munene wa President. Turoigire mundu ukwenda wira wa President ri, miaka mirongo itatu neyo? Ni minini. Anake mukuenda tumekire iriku. Thirty five naithi ti miega. Turacoka turoiga atiriri na no inyui muroigire. Muthuri akinyia miaka mirongo mugwanja agathii kuhuruka, no turekira kangi getagwo atiriri, turekira kangi karia ga kuganira uhoro na athuri aria marugamiriire bururi kinya ha. Turooiga tiga President uria wikuo riu, acio angi othe mundu warugamite 1997 etikirio kurugama ringi. Nui Constitution ino tutirandika ya muthenya umwe. Turoiga okorwo ni muthuri ta Mheshimiwa Mwai wa Kibaki, ucio no arugame. Angorwo ni muthuri Mheshimiwa ugwitwo Simeon Nyachae, ucio no eke atia. Tondu acio ni athuri a tene wiraini. Ni wazee wa kazi. Turoiga acio mathiire. Nio a muthia. Gutigutonya athuri angi megukiria seventy gitini kia President. Na niguo muoigite inyui. Turacoka turoiga atiriri, mundu wothe urenda guthii kuria Legco. gucira tondu cira niwagiire thina. Agie na degree athii ethe. MP akoragwo na degree yake ya kumuciririra. Ni muguitikania noguo?
Audience: Muno.
Com. Muigai: Nitugucira. No turoiga giki gikurugamwo riu. Ambotige. Turoiga kiria turathii kurugama riu, kiu nitukwamba gwitiikiria andu aria angi matigeke atia? No iria irirugamagwo thutha, MP agakorwo na degree na turoiga Councillor uria urithiiaga district council no nginya akorwo na githomo kia form four. Anga mutinetikania na uhoro ucio. He handu riu nigetha turikie. Nigetha turikie twarie kuanjia uhoro wa….etererai o hanini. He handu turathondekire turoiga atiriri; bururi uneo Prime 15
Minister athiage Bunge ariwe ni getha President aikare kuuria Statehouse, arute maundu ma muingi wothe wa Kenya. Ti ma thirikari. Na no nginya ndimutaririe hanini uria turakinyire hau.
Inyui muatuirire atiriri, President make rimwe nimaratuhingica. Tondu arokira rimwe rucini, agathii akaruta wira wa bururi. Thaa inyanya agathii akaruta wira wa thirikari yake. Hwaini agathii akaruta wira wa kiama. Riu hau gatagataini tukarigwo tungimuonire ri? Aria tutari a kiamari tungimuheire maoni maitu na uguo. Mugituira atiriri, thii muthondeke wabici ino ya President. Yehere guku iri wira ini wa kiama na wira wa thirikari. President ahaice haria arute wira wa bururi. Mumuethere mundu ungi, mundu ucio athiage Parliament nigetha agacokia ciuria kuu. Nigetha akaruta mawira ma thirikari. Uria turageririe gwika turoigire atiriri; he wabici maita mau, matatu. He wabici ya President. President niwe Commander-in-Chief wa Army ya Kenya. Niwe head of State. Niwe ungirugamirira bururi wa Kenya mabururini maria mangi na micemanio ya mabururi. Niwe ungi sign maratathi ma Kenya mothe.
Kana Kenya ni maundu iraiguithania na Uganda, kana Ngeretha na kuria kungi. Signature ni ya President wa bururi. Niwe mwene kuheana mawira. Turoiga akorwo urenda gutuika Ambassador, President agakuamura. Akorwo urenda gutuika Judge, President agakuamura. Angorwo niwe ugutuika munene wa birithi, kana wa jera kana wa kuria kungi, ukamurwo ni President. President niwe wagutua kana Kenya nikurua na andu. Nuui guku nigutuire hindi tutekumenya mbara iruithagio nuu. Turoiga ni President wiki ungiruithia mbara ya Kenya, aikarite thi na defence council, na akoiga ni tuthii Uganda riu, kana ni tuthii kuria kungi kwina haro. President niwe ungi declare the state of emergency. President ena power cia kuingirira iyo tweta district. President angirora district one ni nyamarikire muno tondu indo ciao niciirwo, kana kwiina haro kana kwina ngui, no a declare seventy…riu he handu murathoma ngathetiini hakerwo atiriri; ati turathondekire President utari power. Tiguo. President wa Kenya ena power cia kuigana. Uria turekireri ni kumueheria tumawira ini tutari na kiene. Tuaguthii kuhingura ndunyu, tuaguthii gwika atia….
Clapping from the audience.
Turoiga aikare wabici arute mawira ma bururi. Akaruta wira wa bururi nigetha andu mamutetagira. I Prime Minister, Prime Minister turoigire atiriri, mundu ateta na kiama giake kiria atete nakio ri, aingira thiini wa Parliament, President agathii kuo akarora, Parliament nuu wina abunge aingi. Na nikio aria ngumuiraga abunge mirongo kenda ri acio mena bata. President aingira Bunge ri akarora mundu uria wina andu aingi kuu ajumbe. Akamune giti kia Prime Minister. Prime Minister niwaguthurwo ni President, na riria mutugo wake ugathukari, akeherio nuu? Wira wake nikurehe mawatho Parliament, niguthii ku run Ministry, o korwo thibitari gutiri ndawa agacokia ciuria na tuwira turia tungi tuakuu twa muthemba ucio. No he Vice President. Na Vice President na President turimathuraga me kindu kimwe. Hindi ya githurano arimuiraga atiriri; nii muathurare, muratuthura twina Mheshimiwa. Nigetha nawe ugatua cira.
Nigetha President tondu ona utakua niathiaga ugeniri, President angikiruarira wabici ri, naithi mutigukirara wega mui atiriri; tui 16
mokoini ma makamu na makamu niithi tuathurire. No riu uria Constitution ihana umuthiri naithi mundu ndekurehe makamu wake amurutite ona kuu. Naithi to aganie bururi na tiithui tumuthurite. Niguo turageragia guthondeka. Riu nimuaigua uhoro ucio. Handu he hao murathoma ngathetini muno na he na ngucanio kidogo. Turoigirie atiriri na no inyui muaturire, na ateti nao makiri na uria maroiga. Turoigire andu aya metagwo Minister. Ministries ciambe inyihio itigare ikumi na icio. Ikorwo ministry ikumi na cigana. Tondu bururi witu guatuikire mundu o wothe utari na wira agetherwo ki? Kinya kabururi kanini tagaka urona Minister mirongo iigana? Twenty seven ministers. Igacoka ikongererwo assistant minister aigana, eri eri makahinga mirongo iigana. Turoiga atiriri, thirikari inyihe nigetha indo ciitu handu irihe ma Minister ri, cirehe ndawa mathibitari.
Nigetha tunyue ndawa. Riu turoiga Ministries inyihio itigare ikumi na icio. Mugicoka mugituira undu ungi mukiuga atiriri, ma Minister ri nimararuira iti muno. Wira uria tuamatumite makaga gwika atia? Meherie thiini wa thirikari mathii maikare Legco. mathondekere watho ku. Natuo tuti tutu tua Ministers nituetherwo andu angi matari andike. Marugamirire thirikari. Marakarania makabutwo magacoka kuria mundu athukumaga na nigetha ajumbe aitu ri mamoragie ciuria makimoragia muratuarithia atia. Kumwe muatuirire atiriri, rehei mundagatari mumutue Minister wa Health, nigetha amenye uria areka. Muthii murehe mwarimu uria uratiikana ni andu atuike Minister wa githomo. Murehe mundu uria ungi uramenya uria areka arugamirire ki, mbeca. Murehe uria ungi uramenya uhoro wa ngirigaca arugamirire ngirigaca. Riu uguo niguo turoigire. Turoiga Minister ni ikumi na atano, na mariethagwo Kenya I yothe. Mundu utari muteti, uguka kurugamirira Ministry, miaka yake yathii ageka atia, agathii. Hau nihekugia ngucaniriio no niguo ithui turatuire.
Magoti turoigire, igoti nario riongererwo. Riu ndihakuhi kurikia tondu nituaririe muno. Igoti turoigire rithondekwo rimwe inene kuria iguru rigwitwo supreme court. Turoiga supreme court ikirwo iguru, irumirirwo ni court of appeal, irumirirwo ni high court, irumirirwo ni maya tuciraga namo guku metagwo ma Magistrates, tucoke tuthondeke magoi ma athuri kuria thi; nigetha athuri nao maciragire miciini. Riu mukenda kuria atiriri; njukiriria eno yumanite na aciarithania aya mekuori yumite ku? Yumite riri, inyui muatuirire ati andu acio matiratua cira na kihoto. Mugituira ati; ma Judge aria mekuo aingi ao mathuritwo ni undu wa uteti, na kundu kumwe tuathire muatuuririe atiriiri. Akorwo maritwa maya mirongo ina na atano ni o ma Judge ri, kai guku gwitu gukiuma o eri niki angikorwo kurathuranwo na githomo na umenyo wa wira? Naithi tiguo muoriirie.
Riu naithui turoiga atiriri; athuri aya angikorwo andu aria maracirithia matiri na gitio kiao, nimakiagiriire ni guthii na mbere na cira? Na ithi mbunge witu ndeguka guku giatangathwo nigetha mumuongerero hinya. Mumwitie marua kana mumuongerere hinya. Anene naithi tinyui. Ma Judge mongagirirwo hinya nu? Gutiri. Kwoguo magakinya handu mundu agatua cira uria arenda. Agatua cira na ihaki, agatua cira na uteti, agacoka agatuika igoti ni riake andu othe maturagie maru. Turioiga ihi, tondu andu a Kenya nio ene magoti ri, inyui inyuothe muguika uguo ri, muikithio kigerio. Mundu uria ukuhituka na oneke mundu ucio ndari mbeca cia mundu o yagari, oneke mundu ucio ena githomo gia kuigana giti kiria aikariire ri, na ithi to gucoka e gucoka. I nake uria uteri? Na ithi to nginya ainuke. Makoiga o matiagiriirwo kuinuka. Ati ma Chief nomainuke, ma DO, ma PC nomainuke, no ma Judge matingiinuka. Mukuenda atia inyui?
17
Audience: Mabataire kuinuka.
Niguo tureciria ithui. Riu igoti turoigire rithondekwo uguo. Riu reke turikie. Ha muthiari. Ha muthia turoigire atiriri; ha muthia turoigire atiriri; he mawira matuire me kuo guku Kenya, na mawira mau maheanagwo, andu magacoka kurania ucio nake nuu uraneirwo wira? Tondu ndowikaine na ndarathurwo kumenyekana na uru. Ndari na githomo, ndari na experience, ndari na ugima. Turoiga atiriri, he mahinya meho tukwenda gwitia President, na twitie Prime Minister na tuitie aria angi nigetha tucokie ku? Bunge. Mheshimiwa tondu niwe tuthurite. Naithi to tuende iti ikineanwo agakorwo akiuria ucio waneo niwe u?
Clapping from the audience.
Riu turoigire atiriri; giti kia Judge, giti kia Ambassador, giti kia Attorney General, giti kia Auditor General. Giti kia ma Commissioner kiinya ta ici tuikariire tugukiriria ni getha ineanwo na mutaratara ucio. Gitikananeanwo ringi Kenya abunge matoi acio maraneo nio a.
Clapping from the audience.
Nigetha tueherie kimenyano. Nigetha tueherie kipendeleo, na nigetha Kenya andu othe maiganane. Na mbeca iria turongania guku tugathomithie ciana ri, nigetha itige kugua rui. Nigetha ciana iria tuathomithia na thina, tukamenya ona riria mawira makaneanwo nio makaneo. Uguo niguo turatuire.
Undu wa muthia uria turatuire ni atiriri; inyui nituramuongereire mahinya. He handu murerwo atiriri, ndiraigure andu angi maroiga atiriri, Katiba ino njeru, ndiri kundu ihete muingi hinya. Gutiri Katiba iri yahe muingi hinya ta uu na niho tukurikiria. Turamuheire hinya wa guthura MP, mugacoka mukoiga niacoke. Niacoke na mucii tumuhe wira ungi, tondu kuuma athii ndararuta wira uria tuamutumire. Ucio ti hinya?
Clapping from the audience.
Na turoiga kinya Councillor. Ona Councillor muri na hinya. Inyui muri na hinya uyu turamuheire tondu, tuokire no tiguku kwanyu. Inyui tuatigire mukenete. Gwi kundu tuathire. Kundu kumwe ndathiire na ndege twina Minister, twakinya nake andu a kuu makiuga twi na ngatho maita meri. Imwe he Ngai nikumurehe. Inyui hari inyui niguturehere mumember tondu tumuthurite miaka ikumi tutiri tuamuona.
Clapping from the audience.
Andu acio magituira atiriri. Na ninjui guku kwanyu nimuonaga mu member wanyu. Magituira ithui nitukwenda mutuhe mahinya. 18
Mu member riria athii akorira Nairobi to uyu muoka nake ri, tukamwita guku tumuethere wira ungi guku nigetha tutume mundu ungi. Mahinya mau nituramuheire. Riu tondu nindarikiari, Constitution iitu ihana uguo. He kiuria kimwe handu ndatigari. Riu ndikie na hau, Coordinator witu nawe woye kameme karia uguthiuuruka nako. Wega naithi ti twanjie mwena umwe tuke uguo na comment cia andu. Amba undirikanie hau.
Mugo Nyamu: Ngoja kidogo. Amba wuikare thi. Ni ma ni ma hau niandirikania. Aroria atiriri muthuri ucio. Mundu akiuria kiuria ii, ngamurehera kameme. Akoiga ritwa riake na kuria oimite na akoria kiuria direct ategutinda….amba uge ritwa riaku.
Wang’ombe wa Ihura: Nii njitagwo Wang’ombe wa Ihura.
Com. Muigai: Wang’ombe aroria atiriri; iti ici turathondekire kia President na kia Prime Minister, na kia Mbunge ri, na mbunge ni maita meri. Ndui kwi Mbunge maita meri. Kwi Mbunge wa Legco. nitumite Legco. na uria ungi wa Senate. Nitumite Senate, na he Councillor. President turoigire miaka yake ni itano. Tukamuongerera ringi rimwe. Ahingia miaka ikumi ri, akainuka nigetha agateithia andu a mucii na maundu maria amenyeire kuria Nairobi nake.
Prime Minister nake ri, giti giake ri, gikuringana na wira uria araruta. Tondu Prime Minister ri, no arutwo ni vote of no confidence. Any time. Abunge manginyitana moige Prime Minister ndari wira araruta no thirikari athukitie, arimu nimagomire, marigitari nimagomire. Mawakiri nimaregire guthii igotiini. No vote of no confidence iguikirwo nake Prime Minister eke atia? Ainuke. No nindariganirwo ni handu hamwe ha President ngwendaga kumuira tondu he na bata muno na hatituire. President nituroigire no arutwo wira. Turoigire he nyamu na githungu itagwo impeachment. No Mugikuyu ndoi iyo. Mugikuyu oi mundu akiandikwo na mundu akibutwo. Kwoguo notugire nituroigire uria President aributagwo.
Turoigire President ri, angikinya handu atuike ndararumirira watho wa Katiba kana atuike ni ahuthirite indo cia bururi na mahitia, kana ni aganitie bururi na undu uriku kana uriku. Thiini wa Legco. gukahitukio motion. Motion iyo igacoka igathii thiini wa upper house. Upper house igaikara tari igoti. Igathikiriria wuira uria wiho, nake Chief Justice wa bururi agaikara kuu upper house e Judge. Riu maiguithania ati President no nginya ainuke ri, ageka atia? Akainuka. Niyo itagwo impeachment. I mundu ugwitwo MP. MP tuamuhe miaka yake ino, itano. Anina itano agacoka agoka agatuhoya miti. Akorwo ni tukenetio niwe ri tukamucokia. He handu hamwe muatuirire turona ti andu othe maiguithanirie. Muatuirire ona MP ri tumugirie gucoka maita maingi muno. Turona ati democracy nayo uria ihanari. Democracy itikiritie Mheshimiwa witu angikorwo niareka maundu maria turamwira ri. Athii arute wira. Muthenya uria atakaruta nitugeka atia? Na tondu twina mahinya ma kumwita ri, turona hatiiri na bata wa kugia na mahinya maita maingi, tondu namo nimekugiria muruti wa wira eke atia? Arore icembe. Ucio turatigana nake uguo. Councillor nake turamuhe miaka itano. No mundu uria urathii upper house turamuheire miaka ina. Upper House ndiikaragwo ni ya miaka ina. Nikuga turikaga githurano kia upper house mbere ya tuikite kia? Na riu inyui andu aria ateti na haha hatingikiaga ateti maigana una. Naithi hau ti hega. Nigetha wamba wageria giki gia thi kingirehe thina ri, ugathii kiria kia iguru. Ukageria munyaka waku. Niuguo? 19
Mugo Nyumu: Okey. Tuoiga tuambiririe mwena uyu.
Peter Murage Kanyua: Nii njitagwo Peter Murage Kanyua. Andu aingi nimanjui. Wa mbere ngwenda gucokeria kamiti iyo ngatho Mr. Chairman. Ngwenda gucokeria kamiti iyo ngatho muno makiria. No nii nguria kiuria o kimwe nigetha he andu aria angi chance. Ndacokia ngatho njuge atiriri, Kenyatta day, mithenya ya kuhurukwo ithondeketwo o itatu tu. Nii nguuga atiriri ati Kenyatta day icokie. Na gitumi ni giki; mwene giti, ati Kenya hau iri yoimire kundu kuru muno kwari nduma na mundu uria wa mirehire hau ri ni Kenyatta. Na muthenya ucio ni tui wari muru. Wa keri ri President aya angi niimokage no matikaheo mithenya ona mbeca itigacenjio. Ciikare iri cia Kenyatta tondu niwe mwene Kenya. Thank you very much.
Mugo Nyumu: Tondu turi na andu aingi muno marenda kuria ciuria. Mundu orie na ihenya na orie o kimwe tu.
Muriuki Wathuire: Niwega muno Commissioner. Njitagwo Muriuki wa Wathuire na nyumite Kari Ndundu. Giakwa ngwendaga kuria atiriri; ithui nitukorete kahinda kangi andu marathuragwo githemba kiu kuria icagini. Andu aya tuatuika turithuraga igotiini ria sub-location. Magacoka magoka division na angi mathii Nyeri. Nguragia atiriri, mundu ucio arikorwo agithurwo iti cigana. Tondu nitukorereire mundu wuikariire giti, agaikarira gia kahua, agaikarira gia kanitha. Agaikarira kia munanda. Agaikarira kia nathari. Ni cigana abatie guikarira. Com. Muigai: Ni kimwe kimwe.
Mwangi Karingithi: Bwana Chairman njitagwo Mwangi wa Karingithi. Kuringana na uhoro wa disabled, ningwendaga kuria njurie representation ya disabled thiini wa Parliament, na thiini wa district council uhana atia tondu ndinahota kunyita wega.
Magondu Mitambo: Nii njitagwo Magondu wa Mitambo. Gwitu ni Kanjuri o haria Gatei sub-location. Ngwenda kuria atiriri, kuria mitituini niturahurwo ni nyamu ta njogu. Katiba ino tondu ona gutiri woyagwo kanyamu ri na nii ndi umwe ni Ngai wandutire hau ri. Katiba ini ino kuri undu wa hiti icio murahitukiirie, na mbeca cia andu aria moragagwo ni hiti iriagwo ni andu aria matongoragia mititu. Kuri undu muthondekete? Nindoria please jaribuni.
Com. Muigai: Okey thank you.
Peter Kanyi: Nii na nii njitagwo Peter Kanyi na nyumite itura ria Ithiati. Hari undu waririo uhoro ukonie mihoere. Kurerwo kanitha ciothe niciitikiritio kuhoya. Ino nayo itagwo devil ri, mumiigite ha? Tuhoyage o uguo.
Clapping from the audience.
Peter Karuri wa Karuhio: Nii ha ritwa njitagwo Peter Karuri Karuhio. Na ninguria kiuria tondu turi arimi a kahuwa 20
ahinyiririku muno, na ndinaigua watho wa kahuwa kana wa iria wagwetwo. Mbeca cia arimi cia kuuma mweri wa ngiri igiri kuuma hindi iyo cithiite ku?
James Weru Maina: Tuthikaniririe. Nii njitagwo James Weru Maina. Gwitu ni Kori location, kuria Thimaini. Bwana Commissioner hindi iria uguthomaga Katiba niuthomire kindu giguitwo preamble, na wahutia history ya bururi uyu hanini. Guku ni kuri andu marutire wira munene muno wa kurehe wiyathi independence iria ugwetire. Nao ni andu metagwo Mau Mau. Nituturite turitie kiria kiagiririe thirikari kuuma kiambiriria itambure kana I recognize wira wa andu acio. Na kiuria kiu gitiri giacokio ni thirikari iria ikoretwo kuo. Kwauguo ngoria atiriri, nginya thiini wa preamble yanyu kana thiini wa Constitution, ona holiday ici muraheana ri, kai matangikirekerwo magie na thiku imwe ya holiday itwo Mau Mau day. Tuture turirikana. Tondu Kenyatta day niyakiehera ri, itwo Mau Mau day. Kinyua wa Munyi: Nii ritwa riakwa njitagwo Kinyua wa Munyi na gwitu ni kuria location ya Kirimukuyu. Nii hari uhoro ucio wario. Ndinaigua wario uhoro wa andu aria mohagwo kuria njera. Na kuria njera ihinda riri, kuohagwo andu aria athini. Itonga na andu aria men indo matiohagwo.
Clapping from the audience.
Daniel Baaru: Nii nanii njitagwo Daniel Baaru na gwitu ni guku Karindundu. Nguria atiriri; na nguria handu horio na mundekere. Ithui ruriri ruitu rua Gikuyu. Gikuyu we mwene atuire aruaga na ngoma na amirindaga. Namwe matimenyaga uguo ati ni thu iitu. Undu ucio wa ngoma ithui ruririini rwitu ni thahu.
Laughter from the audience.
Kibira wa Ngunyi: Nii njitagwo Kibira wa Ngunyi. Nguragia atiriri, lower House tondu irikoragwo na andu magana meri ma ikumi I, na ni ithui twina hinya wa kumithrua ri. Upper house nayo irikoragwo na andu aigana? Kiria kingi nguragia ni uhoro wa President. Angikorwo President aritikagirio aikare ringi miaka ta seventy niguo ariagaga guitikirio guthurwo ri. President angikorwo na miaka sixty nine niaritikagirio guthurwo? Kiuria kiria nguria ni kiuria gikonanie na currency. President athurwo tukonaga noti yandikitwo Moi. Niguthondekwo mbica ya currency ikorwo imwe ota ya America President wa mbere.
Fredrick Murage: Njitagwo Fredrick Murage wa Icuga sub-location. Kiuria ni atiriri; angikorwo mjumbe niekuirwo agakuaga ma Judge na ma Commissioner maria mangi manene ri, niki kungigiria gukorwo kwina watho utakunwo wa kuga mjumbe no muhaka akorwo ena degree?
Jeremiah Kiiru wa Mutitu: Njitagwo Jeremiah Kiiru wa Mutitu. Nii kiuria giakwa kiria kinene itari ndiraigua gikigwetwo haha ni atiriri. Riria Katiba ino irathondekwo ri, tuturaga ithui tuanyihiriirwo andu a kahuwa ni bengi itagwo cooperative. Nii ireciririo hihi. 21
Githinji wa Rungu: Nii njitagwo Githinji wa Rungu na nini ndi mundu umwe muohe niundu wa igoti. Ndutite mbeca ciakwa igotini ngacoka ngohwo niundu wa guitia mbeca icio, na ndina marua maya please. Commissioner uthome wone.
Michael Muita: Nii njitagwo Michael Muita. Na gwitu ni Iriaini. Kiuria giakwa ni atiriri, tondu our symbol of unity ni flag iitu na national anthem. Niki kigiritie muongerere uhoro wa mbia nacio ciongererwo hau ati mbica cia mbia citu ni our national unity. Iture na President uria witu wambiriirie bururi uyu.
Gikuro wa Kahara: Nii njitagwo Gikuro wa Kahara. Na gwitu ni guku Konyu. Kiuria giakwa kihana ta uu. Ni kwari andu maikaraga forest, na nimerirwo moime kuo, thirikari iria yari kuo nigetha imaingateri niki kiagiriirie yuge ni mbara yendaga kurua na andu?
James Mugambi: Njitagwo James Mugambi. Kiuria kiria ndirenda kuria ni giki. Ninjugire muoiga ati andu aria mariumaga na kuria nja magaga gwa guikara na tukamateithia na tukamagitira. I nake mundu uyu wa Kenya na ni bururi wao witagwo squatter ri, Katiba imuigite ha.?
Gerald Muriithi Gakuo: Nii njitagwo Gerald Mureithi Gakuo. Riu hari uhoro wa Katiba niuthometwo ni mundu uria muno, na riu arikia guthoma muno ukanyingira kiongo muno. Tondu mundu ugwitwo Kenyatta oimire ndege o guku kahua na gwi kiurio oririo ni andiki a ngatheti. Akiurio atiriri, hebu mzee tupashe habari ya mashamba. maundu ma white highlands. Gucokia uria Kenyatta acokirie oigire, ‘Yale mashamba yako white highlands itapatiwa maskini wa Kerinyaga.’ Na riu kuma hindi ino riria muthomi wa Katiba eguthomaga. Ndiri ndiraigua agwetete uhoro wa kiugo ta kiu. Riu nii undu uria ingikiuga, tondu Katiba riu ino ni njeru nayo niikwenda ikorwo na gitumi giagutuma kiugo kiu kiaririo ni Kenyatta, ati kwarikia kuheanwo wiyathi, andu aria magakorwo magitumira migunda ya Kerinyaga ni a Kerinyaga. Rugama. Nikuri migunda miingi muno itigaritie.
Elishaphan Gatheru: Nii njitagwo Elishaphan Gatheru. Kiuria kiria ndiroria Commission ino ya Katiba ni giki. Andu aria mahurirwo hindi ya tribal clashes ya 1992 na 1997 ri. Na riboti ya Akiwumi. Katiba iyo niiroiga ati; irutwo na andu aria othe mahurithanirie mbaara iyo mathitangwo? Na tenari andu aria matunyirwo migunda yao. Katiba iyo niraririria ati andu acio macokerio migunda iyo matunyirwo?
John Kamanja Kairu: Njitagwo John Kamanja wa Kairu kuuma Mutathiini sub-location. Nii kiuria kiria ndiroria ri, Commission niimenyereire andu aria maturaga Kenya marimaga tondu nimo maturagia thirikari. Kahua, cai na indo iria ingi na ngano, maheyo mbia cia guthomithia ciana ciao na gwika maundu mothe matekuhatiririo na gutunywo indo icio?
Daniel Ngatia: Asante. Nii ha ritwa njitagwo Daniel Ngatia, kuuma Ngandu, Kirimukuyu location. Ndirenda kuria ciuria igiri. Kia mbere ri ndirenda kuria atiriri, ni tuandikire ati ajumbe tondu nitui nimatiraga muno bunge. Nituandikire marihagwo na mathii 22
maria mathiite, no ti muico wa mweri. Muroigire atia inyui ma Commissioner niundu nimakomaga muno magiraga oro mbeca.
Number two ndirenda kuria atiriri, uhoro wa githurano tondu tuandikire o President akagia muthenya wake, na Minister muthenya wake ri, na Councillor muthenya wake ri. Inyui ma commissioner muroigire atia hau?
Wachira Kamitha: Njitagwo Wachira wa Kamitha na gwitu ni Icuga. Ndirenda kuria atiriri, guku nikuahurirwo andu hindi iyo ya Mau Mau, na migunda igiaturwo demarcation igikwo ri, ciana cia andu acio mari githaka nimakuire. Matiuioi ni mundu. Riu maturaga mereraga o guku. Muiciritie uhoro wao atia, angikorwo nimekwenda makorwo me handu mariakaga matige guturaga barabara. Hau nimuthondekete undu?
Eugene Mugo: Njitagwo Eugene Mugo. Ngwenda kuria atiriri, nituerwo uria wira ucio wa Bunge wothe urirutagwo, na uria ma MP marithuragwo, no uria President arithuragwo. No tutinerwo maririhagwo atia kana nio mariyongagirira mbeca uria mareyongereire.
Peter Kairu: Njitagwo Peter Kairu, kuuma Iriaini. Ndirenda kuria atiriri, tondu nindaigua ithurano kurithuragwo andu aria ogi, na arimi hakuhi nuthu yao matiri degree aria marimaga thiini wa Kenya. Na riu policy icio ituikaga ithondekagwo ni andu a thirikari ri, Katiba iyoniirariria uhoro wa policy uria irithondekagwo nigetha arimi magakorwo uhoro wa iria, uhoro wa migunda, uhoro wa urimi niwamenyeka thiini wa Katiba iyo. Guthondekwo wega mundu wothe akorwo ni represented. Gichia Githiri: Njitagwo Gichia wa Githiri. Kiria ndirenda kuria ni uhoro ukonainie na kueheria muthenya wa Kenyatta day. Ihoya riakwa riuma atiriri; tondu freedom fighters nimoio aria maruire wiyathi. Kana Commission no icokie muthenya ucio no ndugetwo Kenyatta witwo heroes day.
Mwangi Mumiru: Nii njitagwo Mwangi wa Mumiru kuuma kuria location ya Ruguru. Kiuria giakwa ndirenda kuria atiriri. Tondu o to uguo gukuiritwo ati mbunge athuragwo ni kura ngiri magana meri, nake ungi agathurwo na ngiri ithatu ri. Handu hau Commission irona atia niundu wa gukoragwo mbunge urathurwo ni andu anini, na niaranyitanira na mbunge uria uthuritwo ni andu aingi. Handu hau Commission yonete atia? Habangitwo atia?
Githui: Ha ritwa njitagwo Githui kuma Magutu. Ndirenda kuria atiriri, tondu bururi nitui kuri andu mena hinya kuri aria angi na nio maiyite mbia cia bururi ri. Commission ya Katiba he handu ikirite haria tukamohera?
Muriho wa Njiri: Njitagwo Muriho wa Njiri wa kuuma kuria Ruguru. Nii ninguria Commissioner uhoro wa ciama iria cia gicagi, na iria cia location. Iri nominatagwo ni Ministry ya local government kana nuu uriikithagia ithurano icio. Ni thirikari kana ni political party? Comment iria ingi ngu make ni ati, uhoro uyu wa miaka, age limit mundu no athurwo President athii na miaka thirty five. No nini ni woni wakwa ati age limit ino ni andu magiriire kuona mundu ucio ndangimatongoria no tutikandike. Undu uria ungi nguuga ni ati; gikundu giki kirerwo gi ku nominatwo kia andu ninety. Iyo iretwo upper house, yagiriirwo gutharanwo ta 23
uria society yathuragwo na district. O district mundu umwe mundu umwe. No gutikagie na andu matathuritwo ni andu, maranengerwo power ni andu anyinyi akorwo muingi ni ukugia na hinya ni comment iyo. Ya muthia iria nguga ni ati; ni toguo tuerwo, muthenya uria wa Kenyatta day nituwite Mau Mau day handu, hakuwehutia.
James Kiriungi: Nii njitagwo James Kiriukii. Kiuria kiria ngwendaga kuria tondu andu aria andike gwa thirikari, nio makoretwo maigite biashara. O korwo ni matatu nio maigite na duka iria nyingi muno. Commissioner kana kwi handu mekirite uria marirutagwo mawiraini macio.
Stanley Kigara wa Kagombe: Na nii njitagwo Stanley Kigara wa Kagombe, kuuma Ngandu, Kirimukuyu. Kiuria kiria ngwendaga kuria ni ati, nitukoretwo na instances nyingi tugiaga na Commission ta iria yari ya Ouko. Ta ingi ningi yari ya J.M and what have you. No Commission yarikia wira wayo ri, ukona President ni akomera results cia Commission iyo, iria ihuthirite mbeca ciitu nyingi muno. Akorwo hari na Commission ya bururi ya hihi undu wahakanika na andu nimarenda kumenya. President aka release report iyo.
Ireri Gituchi: Nii uria ngwenda kumenya hari Commission ino. Ritwa njitagwo Ireri wa Gituchi na gwitu no kuria Nyana irimaini. Riu kiundu kiria nguria ri, Commission ino ri nitukuria andu aria meguikarira iti riu, makona andu aria marite mbeca cia thirikari mamatuare igotiini. Aria mathinitie bururi uyu ugathina. Kinya ciana itiri githomo, gutiri mundu ungiona mbeca cia guthomithia ciana niundu mbia niciariirwo.
Wycllife Ngari: Nii njitagwo Wycliffe Ngari na kiuria kiria ngwenda kuria ni hari Commission kana no ihote guteithia uhoro wa githurano. President ndagakoragwo ari na power hindi iria areka campaign, tondu hau niho tuhinyagiririkagira muno ni gukorwo ni akoragwo ambite guturig ombere.
Dominic Kamwaro: Nii njitagwo Kamwaro. Kana Dominic. Nii hari proposals ingienda kuruta hari Commission. Tondu miaka itao itano ikiritwo hari President ri, niki kiratuma kuage guikirwo kinya MPS. Tondu kuri MPs makoragwo maikarite miaka itano, agaikara ringi na ndari undu areka. Agaikare ingi ikumi, ikumi na ithano. Kwauguo ni agiriire ni hathondekwo hau o undu umwe na President.
Macharia wa Mureithi: Njitagwo Macharia wa Mureithi. Ngwenda kuria tondu andu aya meguku bururiini uyu matiandikitwo ni thirikari, na kuri andu marutaga ibarua ukaheo ni mundu ciringi twenty uria ungi agakuhe igana ri. Kwi undu muratuire wa andu acio matari mawira?
Peter Nderitu Githitho: Njitagwo Peter Nderitu wa Githitho, na gwitu ni kuria Ruthagati na kindu kiria ingiuria Commission upto now, niki kiratuma COTU iroiga Katiba President ti muhe power. Igacoka magotiini ni kurathio ni undu wa Katiba iyo. Twirwo niki kiratuma mathii magotiini o riria menda. 24
Thama-ini: Ha ritwa njitagwo Thama-ini. Ingi-suggest andu aria othe maiyite mbeca cia bururi uyu, makaiga thiini wa foreign accounts, cicokio guku nigetha tuhote gwika biashara nacio. Wa keri tugie na maximum number of members thiini wa Constituency. Handu hakuheana andu acio ninety. Tuge minimum ni ten thousand registered voters. Above that, another MP.
Ngetha Muthiga: Njitagwo Ngetha wa Muthiga. Nonyende kuria hari githomo minimum requirement ya andu a Councillor na MP. Mundu wothe angiikarira kigeranio gia Form four andike ritwa, niatuika nieka kigeranio kiu na niikuheo certificate. Niki mugukigiria gukiuga mundu aikarira agie certificate ndakague. Ndagakorwo ari na fail. Nakio kia MP nomutaranie kana no hakorwo na equivalent ya degree ta ya chartered accountant kana higher national diplomas.
Grace Wangu wa Mwangi: Njitagwo Grace Wangu wa Mwangi. Riu ndathoma maratathini maya ndona atumia matari ho muno. Ndeciria kuria Commissioner atiriri, tondu ithui atumia nituhikaga, na tuahika tuathii tuikara miaka mirongo kana kuma ikumi na itano kinya mirongo iri. Mutumia niegukorwo ni akurire. Gacungwa agoka. Mutumia ucio mukuru akaingatwo hamwe na ciana ciake. Ngwendaga kuria Commissioner kana kuri handu mangigitikira kuiyuriria atumia ati indo iria ingikorwo mucii ucio, hindi iyo mutumia araingatwo na ciana ciake, onake akorwo niakugairwo indo iria iri kuu nigetha gacungwa nake mathukume na ucio ungi ciao.
Applause from the audience.
James Wathiaka: Thikiririai. Nii njitagwo James Wathiaka wa Karatina. Niingienda kuria Commissioner atiriri, mawatho maria mekirirwo ma majimbo ri, thiini wa githomo kana maundu ini maria mangi ma thirikari ta DDC ri, Commission ireciria atia uhoro wa mo na Kenya ndiri na majimbo.
Simon Gicheru: Njitagwo Simon Gicheru. Gwitu ni Gaikuyu. Ngwendaga kuria atiriri, Commission ino tondu review yao ni take ite ihinda irahu muno gukinyira wananchi ri. Muriikaraga thiku cigana ni getha mugekaga review ino tondu uhoro uyu wa ku delay maundu niuratuma wananchi maumie muno?
Charles Njogu: Ndirenda kuria Commission atiri; thini wa Katiba magithondekari, nimeciritie uhoro wa civil servants, ta muarimu kana ndagitari. Tondu ni ndagitari muandike gwa thirikari agacoka akaiga gathibitari. Wathii kuria ri, ukerwo gutiri ndawa nigetha uthii hake. Nake muarimuri nimuandike aigite butchery. Handu ha guthomithia ciana ri areciria uhoro wa butchery yake. Nimarorete Katiba iyo?
Clapping from the audience.
George Gachuiri wa Maina: Njitagwo George Gachuiri wa Maina kuma kuria Gaikuyu. Ndirenda kuria Commission atiriri, 25
tondu nituikaga election na tukaigua no turahotwo. Andu nomarohotwo. Commission kuri undu ithondekete ya uici wa kura.
Clapping from the audience.
Samuel Kibotha: Nii njitagwo Samuel Kibotha na nii kiuria giakwa hari Commission, ni andu aya metagwo bengi. Bengi niuguthii kuo ugakomba mbia, na nimuakiiguanira mbeca iria wakomba na rate iria uririhaga nayo. Ugacoka ugathikiriria ukaigua kahinda ni gakinya ati nikuongererwo ningi. Ugithii kuria mbeca ciaku iria ubatie kuriha, urerwo mbeca ati niirongereirwo. Na uhoro ucio thiini wa agreement marua maria wa hainire, nduathainire ukirwo ati mbeca icio niiricenjagio o mwaka o mwaka. Guakorwo irarihagwo na fifteen percent, igoka eighteen, twenty five, thirty five. Riu ukarigwo atiriri, we ukiheana kiria waheanaga waheanaga kuringana na income iria wonaga. Ugacoka kuiguaga, security yaku niyatuika attachment. Commission ri undu ucio nimuaritie?
John Maina Muguongo: Nii hakwa ha ritwa njitagwo John Maina wa Muguongo na ndi muruti wira wa kana muhuri wa biacara guku Karatina, na ndirariria kana haria ingihutia muno, ingihutia uhoro wigie thirikari mwena ini wa transport barabaraini ici tuina cio guku gwitu Kenya. Twina ruo muno andu aria makoretwo makihuthira ngari cia matatu. Nigukorwo thirikari ira tutosha magoti mena goro muno. Magoti mena goro muno na riu ri barabara ni njuru. Ngari niirahinyiririo muno. Tondu kuuma hau guthii Nyeri ngari iyo igukorwo ituite indo ta cia ciringi ta ngiri igiri na nindirariha igoti. Kiuria giakwa ni atiriri, kana uria ingikiuria. Thiini wa Katiba iyo turathondekari, thirikari nikuri handu igekirira andu acio mahuthagira bara bara iyo gacunji kayo ga ku claimaga riria mahitirio thiini wa barabara icio.
Francis Wang’ombe: Njitagwo Francis Wang’ombe kuuma Ngorano. Kiuria giakwa ni migunda ino tuguraga kuria Kieni. Tondu tuiragwo ni muthuri uyu ati title ni karatathi, karatathi tu. Ni kuri undu Commission ithondekete niundu wa andu acio magurite migunda, undu mategucoka kuingatwo migunda iyo?
Keziah Wambui: Njitagwo Keziah Wambui kuuma Kunyu ya Kianda. Nii kiuria giakwa ni giki ndirenda kuria. Ithui atumia turianogie muno ni ciana citu, niundu wa gucirerera ciana. Ni ikinya ririku ringioywo niundu wa andu aria maramahira mahu. Tondu muiritu ahirwo ihu, muthuri areta muiritu ucio, niwe na nyukwa kuria muarutire ciana.
Charles Mwangi Njogu: Ha maritwa makwa ni Charles Mwangi Njogu. Kuri andu makoragwo na mawira meri, matatu kana mana na kuri na mundu ona umwe utari na kawira handu ona kamwe. Gugakoragwo na one man, one job.
Peter Theuri: Nii ha ritwa njitagwo Peter Theuri. Ngwendaga kuria atiriri, andu othe a population ya Kenya ni thirikari. Kuri andu aria mari mawira ini, na ni kuri andu angi athomu matari mawira. Ni hari probability ya andu acio ringi makororagwo masilahi mao magathii mawiraini tondu tikwenda kwao.
26
Zakayo Gituku: Njitagwo Zakayo Gituku wa Njuru na nyumite Ngorono. Ndirenda kuria Commmission ino atiriri, nituiguaga ageni mokaga guku a International amnesty, na human rights. Uhoro wigimainie na jera ciitu. Igatuika njera ciitu nicio ikoragwo I the worst in the world. Ni hari undu Commission ino ireka niundu wa kumenyagirira andu acio mohetwo maikarage na conditions cia ki umundu.
Mwindii: Njitagwo Mwindii. Kiuria giakwa ni atiriri, uhoro wa quota system in the education system, ni iconsiditwo kueherio andu magatigaga amwe gukorwo akorwo ni a Nyeri maroywo na marks nyingi gukira aria angi. For example in our Secondary schools.
Mung’ara: Njitagwo Mung’ara na gwitu ni na haha Karindundu. Ndirenda kuria atiriri; Commission ino no te iriengi ya nyingi ithondeketwo. Na maundu maya nituona ni mega angikorwo hihi thirikari iria iguka niikumatumatumira. No hena undu wiho ati; munene uyu urikuo umuthi ndekuuhinga o rimwe.
Mary Nyokabi: Njitagwo Mary Nyokabi kuuma kuria Thigio. Ndirenda kuria tondu nindaigua nituerwo uhoro wa ciana ici ikoragwo guku town, ati niirioyaga ibande ciiakinyia miaka. Inacio ciana icio iri guku town na ciari ao mario guku town ri, nao mekuoyerwo ikinya ririku nigetha mahote kurera ciana icio ciao?
James Maina: Ndirenda kuria kiuria, njitagwo James Maina. Ndirenda nguria ciuria atiriri. Ndina ciuria igiri. Kia mbere, uhoro uyu wa uhuru wa kuabudu, nikuagiiriire gukorwo kwina akorwo mundu niarenda kuambiriria kanitha akaheo permit. Akorwo urenda guthii kuhunjia andu, no nginya mundu athii akahoye permit ya kuhunjia handu hau. Kiuria gia keri kigie uhoro wa thitima. Niki gitumaga Kenya power irihie igoti inene thiini wa thitima ona gukira mabururi maria mangi ma Africa.
Wanjohi: Njitagwo Wanjohi. Kiuria giakwa gikonie njohi. Njohi ici iranyuori Commission hihi niireciririe thirikari igetikagiria mundu eciria guthondeka njohi yake agetikagirio. Andu nimeguthira na magututeithiia atia?
Rosalia Wanjiru: Nii njitagwo Rosalia Wanjiru kuuma Gekubo. Kiuria giakwa ni atiriri; tondu nikwirirwo kanitha ciothe ninjitikirie ihoye, naguo kanitha uyu utaraturaga guku uranyua mbaki ri, na ni wirutite ningi gucoka kuruta wira utari muega wa kuruithuia atimia ri, naguo kanitha ucio niwitikiritio uthii na mbere?
Audience: Applause from the audience.
Kaguithia: Nii njitagwo Kaguithia kuma Ngarano, na hari kiuria ngwendaga kuuria kuringana na terms cia presidency. Terms cia presidency ituikire ni ithano. Na agacoka, agacoka o ringi maita matano kinya akinyie miaka seventy akorwo hihi nita miaka seventy. Kiuria kiria nguragia atiriri; angithiria terms icio ciake ri, no acoke o kuu Constituency yake athurwo ta MP kana a retire completely? 27
Watson Gathee: Njitagwo Watson Gathee, na ndi muhuri wa biacara. Ningwenda haha mjumbe witu athikiririe. Mundu niakombaga mbeca. Mutumia agakomba mbeca agathii kugira waru. Ngari ikagua waru icio ikaiywo. Agacoka bengi ikamuitia mbeca, aga agatuarwo njera. Atuarwo njera ri, nigutuiritio gukonekana ndari na kindu no athiite kuendithia o uguo. Mujumbe umwe na ena mjumbe uyu witagwo Muite. Areritwo atuarwo njera. Application irekirwo ati ndari na mbeca. Riu andu a Mathira kana Karatina mari njera, na matuiritio makoneka matiri kindu. Mujumbe ugathurwo niki? We ukire gutuiguithiari, hau ndunatuiguithia uhoro wa andu acio matari na mbeca, nimatuiritio makonwo matiri na mbeca.
Isaac Githaiga: Maritwa makwa njitagwo Isaac Githaiga wa kuuma kuria Iriaini. Nio hari undu umwe njiguire wi na kieha, ati President arithuragwo thutha wa miaka minini. No nguragia tondu andu anini nimekunengerwo President miaka yake yathira. Na andu anini mahiukagirwo mekaga maundu uria kiundu gikuhiuha tondu thakame no hiuri. Nigukubatara tondu uria Gikuyu kiogire ati kahiga gakuru gatiagararagwo ni mai. Gugecirio mundu akinengerwo kuringana na miaka yake uria angihana.
Lucy Njeri: Nii njitagwo Lucy Njeri. Gwitu ni Gaciku sub-location. Ndiroria kiuria giki kimwe atiriri, thiini wa nyumba ino atumia ri, ni ithui tuhatagiririo ni murimu, thibitari na githomo. Commissioner, Commission ino yanyu igutuika atia atumia na ni ithui ahatiririe ni githomo na murimu. Murimu waingira thiini wa mucii no wikire harambee. Ma MP nimo tutindaga tugita. Ciana iri mucii.
Maina wa Gikero: Njitagwo Maina wa Gikero kuuma Karindundu. Commission ino niirutite wira mwega, na ndirathomire ndiraigua ati; no ituarwo njera mieri itandatu. Riuri andu aya mangituarwo njera tondu wa guthondeka Commission. Wira uyu wothe urutitwo ungituika wa bure, na andu mangioya hatua iriku?
Maria Wanjiru: Ha ritwa riakwa njitagwo Maria Wanjiru. Nindaigua mukiuga maundu maingi muno na ndinaigua mukiuria undu umwe. Ninguria atiriri; tondu niturenda guthurirwo Kibaki ri na murimu uyu urikuo wa mukingo niguo wananina ciana na aciari ri. Ma bururi maria manene nikuri kuanaiguo ndawa gugituika ni mbeca ciagire Kenya, tucokanire tuheane indo ciitu yoneke?
Peter Karani: Nii njitagwo Peter Karani kuuma Iriaini. Nii ndirenda kuria ciuria igiri. Kimwe ni mwena wigie grabbing ya migunda kana iwanja. Ta riu njuge ta icagi. Icagi kanju yari trustee, na icagi icio ciari cia aturi a gicagi kiria mundu ari. Na icagi icio ciatigitwo ni andu, ni kuria andu mangienda guaka thukuru kana thibitari. Magekuria. Na riu nicio ithiite ikoywo ni ma MP na ma Councillor. O iria irikitie migunda iria twi nayo ikarengwo point imwe imwe niundu wa kuiga niundu wa ciana cia rucii kana mathibitari.
Kiuria kiria kingi gikurenga MP uria twi nake. Ndiui kana MP hihi niuie thibitari ona ni magomire, tondu nimetiirwo strike. Niugutuara mundu o hau na akuire hau na nda treatwo. Maturite mahana ta magomire. Uguo wathii haria murimo hatiri uteithio 28
turateithio.
Peter Munyi: Ha ritwa riakwa njitagwo Peter Munyi. Niwega niundu wa draft iyo ya Constitution. He handu tuandikire tukiuga, hindi iria tuguthurana nihakoragwo he na thina muingi muno tondu kura niciiyagwo, na nindarepresentite views ciakwa hari Commission iyo yari guku. No nituoigite atiriri, kura cia kiriio o haha ri, itarirwo o haha. Na nigetha tukamenya niuriku wahituka haha. Handu haciguo na mathanduku mathii magateo na kuria rui.
Haria hangi ngiuga atiriri kuringana na meciria makwa. Mathandaku maria tuguikia kura thiini ri makorwo mari transparent. Nigetha ukona kiria kiri kuo thiini niki waikia kuo. Kana gwi kindu kingi kirehe ho mbere ya wuikitie kura. Thank you.
Kibuchi wa Miano: Nii njitagwo Kibuchi wa Miano. Gwitu ni Kangucu, Gatundu sub-location. Ndirenda kuria kiuria kimwe. Hena bururi umwe wina haha witagwo Rift Valley, na nitui utuagwo tari bururi ni andu amwe. Na notuhoye tondu nindironete Katiba iyo uguo, na ndirona provinces ni inyanya. Na tondu bururi ucio ni munene muno wa Rift Valley ri, kai utangitinanio maita meri, either kugie na Rift Valley ya rugongo itwo ritwa kana ni Eldoret. Kugie na ingi ya kianda nigetha undu ucio weheranire.
Secondly nituerirwo ni Commissioner uhoro wa national flag. Yatuika matuire ati ikorwo iri imwe. That means ni colour o iria ya black, red, green and whatever. Na rate iyo. Tugithii thiini wa guthiururuka tuonaga national flag iyo ikoragwo ina jogoo. Igacoka igakorwo ina kiugo Kanu. Angikorwo iri national flag kuringana na Katiba ya today kana iria irokari, niki gigutuma jogoo iyo ikorwo iriho kana ritwa riu na nituramenya atiriri angikorwo ni uguo. To tugikoro pass nakio kiama kiria gikuingira ikirehe symbol yao.
Humphrey Ngatia: Nii njitagwo Humphrey Ngatia kuma kuria Magutu location. Nii kiuria giakwa gia Commission nikuria uria mungiiganania. Hau muoiga mundu uri na degree niwe urithiaga thiini wa Parliament
. No muikurukaruke hanini mukinyie
either form six. Kiria kingi Commission irathoma uria yathoma, ndinaigua ikigweta uhoro wa andu aria maikaraga kuria icagini. Tondu ndikuona kiria kingituma ukorwo uri wa thirikari na ukorwo wi squatter thiini wa bururi waku.
Githaiga wa Kagambi: Ha ritwa ni Githaiga wa Kagambi kuuma Itiati. Ndina ciuria igiri. Kia mbere ni uhoro wa property iria ingiratitwo ta ya macukuru, kana Commission ino nirorete uria property iyo ya iharo cia cukuru, na kuria street ibataire guthii gugakwo matuka. Uria tungi recover property iyo nigetha icokerio aria ene yo.
Gia keri twi na andu aria tugire ni disabled. Commission niirorete ikona tondu ungirora riu bururi ini, nyumba uria ciakitwo akorwo ni ta thimu, akorwo ni cioro ciakagwo cirri cia mundu mugima. No andu aria aitu mathiaga kuria thi, ringi marathii na wheelchair, ringi marathii makurumite. Ungirora gwi kundu matangihota gukinya, niundu wa miakire ya ma plot, niundu wa miakire ya thimu icio kana cioro. Andu acio nimareciririo uria mangihota gukorwo me free gutumira indo ta andu aria angi 29
agima.
George Gicoki: Ha ritwa njitagwo George Gicoki. Kuuma rugongo ruria rua thibitari. Ndina ciuria igiri ingienda kuria Commission. Kia mbere ni kia Electoral Commission. Kuuma 1992, 1997, riria Kanu yonire igicindwo. Niyathondekire tu constituencies tunini tunini twa ngiri ithano, ngiri ikumi na ikumi na ithano kuria gutagiriire. Na kuria kuagirire gukorwo gugitinanio ta guku nituge ta guku Mathira. Kundu kuri na makiria ya ngiri sixty, gugitugwo uguo kwari intact. Ndiroria Commission ino atiriri, kuri undu muiciritie uhoro wa kur rectify anomality iyo yekirwo hindi iyo.
Kiuria gia keri, kigie uhoro wa our education system. Our education system kuuma ona haria kabere kuma o kindu 1984, nii ndathomete na iria nguru. Nitwareheirwo kindu gietagwo 8-4-4 system. Kuri undu Commission, tondu ndiri ndaigua gwakigweto. Kuri undu Commission iciritie kana ireciririe, ingirehe system ya education thiini wa Constitution. Tondu tui Constitution niyo the supreme law of the land. Ati gutiri hindi munene akaneneha ecirie ni eguthukangia education. Ihane uguo riu yahanire igituika ya bure tondu notugire ni ya bure. No icio.
Joseph Kinga: Nii nanii njitagwo Joseph Kinga. Ndina ciuria igiri nguria. Kiuria kia mbere ni giki. Riu Commission I haha niundu wa Katiba ino njeru, na Katiba ino njeru niyo tureciriria ithui ati niyo igututwara ithuranoini. Na tondu nake mutongoria wa bururi aroiga ati tuguthurana na Katiba iria nguru. Angi insist orouguo, Commission ino igutumiriria atia ati wendi witu ithui turia a Kenya uhoro wa Katiba ino njeru niyo iguthurana ati niguo guguthii. Tukurumirira watho wa mundu ucio umwe, kana tukurumirira watho wa ithui othe uria turenda. Iyo nimwe ndirenda kuria.
Ya keri ni ino, kwi wira urarutwo mwega muno uyu wa guthondeka Katiba, na ndiraigua gukirwo ati kuuma mweri ikumi na ithano, ikumi na igiri, Parliament no I dissolve. Ni kuri undu Commission ingika. O korwo Parliament niiku dissolve. President uyu adissolve Parliament, nake aka dissolve rwo oro hau. Bururi ukarugamirirwo ni kiama nigetha githurano gikike kiri fair.
Kiuria gia gatatu nikio giki, mweri ithatu January nirio President wa bururi uyu agatiga wathani wake a retire. Nikuri undu ungituma mweri icio ithatu ingikinya githurano gitekikite, a retire, bururi urugamirirwo na njira ingi na gukorwo kwina ithurano na uhoro uyu wa Katiba ukorwo ugithii na mbere, akorwo atari thiini wa wathani wa bururi uyu. Nindarikia.
Clapping from the audience.
Lucas Mwangi Wahome: Hari maritwa makwa njitagwo Lucas Mwangi Wahome, na gwitu ni Ithiati. Kiuria giakwa ndiroria atiriri, umuthi uyu ciana citu iri miciini tondu micara ya arutani niyagire. Na MPs nao nituaigua nimaheagwo ngiri magana matandatu o mweri na matirutaga mithenya mingi wira ta arutani. Ngwenda kuria atiriri na tondu nikuagia na Parliament igiri ri, nikuri na kamiti thondeke niundu wa guthondeka micara ya andu acio kana mariheagwo micara minene oro uguo.
30
Kiuria gia keri. Nituaigua ati bendera noyo iguthii na mbere o iria tuaheirwo wiyathi naguo. Nacio mbeca ici ciatuika cicenjagio President oka ri. Nao hau ri muthondekete ningi uria eguka ni mbia ciake eguthondeka. Asante sana.
Maina Mwangi: Nii na nii njitagwo Maina wa Mwangi kuuma Kiarithaini. Kiuria kiria ndinakio ni ati nituonete Katiba ino njeru ni mugite mundu no ature na passport. No nyende kumenya kana draft ino nimugite. Ouguo andu maheagwo ibande, ona passport na visas andu makorwo makiheo. Tondu bururi ni muthuku muno. Mundu haria ekuona kamweke oima college kana kuria kungi oima nigetha one haria angiteithikira.
David Maina Murage: Nii njitagwo David Maina Murage kuuma kuria Iriaini. Rekei tuge bururi witu ni wa urimi. Thirikari iyo turathondeka iriheagwo mbeca kuuma, niithui turimaheaga taxes cia kurora thirikari iyo. Ngakienda kuuga atiriri, tondu ithui tutiri maguta kana gold ciakuendia ri. Utonga muingi umite urimiini wa muingi ri. Ni kuri undu Katiba ino ithondekete ino njeru. Ati riria arimi a kahua maga mbeca niundu wa gutuika ati bei nithukire kuria Ruraya. Katiba ino njeru niiciritie uria murimi ucio angiheo subsidy. Nigetha akahota guthii gukirima na nigetha thirikari nayo igakionaga gwa gukiendagia magoti.
Ucio ungi naguo ni ati, uhoro wa borrowing. Foreign borrowing. Thirikari ino iri kuo nitui atiriri, yenda gucoka mbeca ithiaga kwi IMF, igathii na kuria kungi, bengi iria ingi igacoka mbeca itari na rutha rwitu. Tondu power itu tunengerete MPs aya tucagurete. Katiba ino turathondekari niiciritie kuima President ona Prime Minister ihe rutha Bunge ihitukagie uhoro wa gukomba mbeca hari ciama iria ikombithanagia mbeca.
Wang’ombe: Hari ritwa njitagwo Wang’ombe, no uhoro uria ndirenda kwaria ndirenda kwaria mwena ini wa andu a Commission marathondeka Katiba. Ithui twi muingi turoiga umwe. Tiga uguo Moi aroiga ati niekumuoha mieri itandatu. Ithui ni ithui e kwamba kuoha tondu ithui ni ithui tuamuheire wira, na ndiri undu ungi nguongerera mbere ya hau. Kwoguo Moi athii akimenyaga uguo. Ati Katiba ni itu no tiyake.
Clapping from the audience.
Michael Kinyua: Nii njitagwo Michael Kinyua kuma Gatei sub-location, Magutu location. Nii kiuria giakwa ni giki, nimui ati mbeca cia Kenya niithiaga iki lose value. Na cia lose value, ke tuge kuri mundu wathire retire miaka ke tuge ikumi uguo na kiria aheagwo, ringi ciari ciringi magana meri. Cia lose value ri, ciringi icio magana meri, umuthi angika atia nacio. Nimuiciritie uhoro ucio. Joseph Matheri Karoki: Nii njitagwo Joseph Matheri Karoki, na ningwendaga andu aria tuthurite magathii Constitutional conference manyite uhoro ucio nigetha ugathii wikwo amendment. Uhoro ucio ukonie equal representation. Tondu niukunyita kundu ta Mathira, turingithanie na Mukurweini hau herirwo ha andu aria ninety. Hau niheguka wegeega. Tondu guku Mathira ni ta maita meri ma Mukurweini. No unginyita kundu ta Ijara ati guku kuri sixty thousand, kuu no ngiri ikumi. Ndireciria ati acio angi tukurehe na njira ya hinya wa kiama niukuhota kuiganania na urehe equal representation. 31
Wa keri, ninjuguire ati upper house irithuragwo ihinda riayo. President arithuragwo mwanya kana turimuthuraga hamwe na Parliament. Wa gatatu ni gutumana atiri, ati ithui turi muingi ni ithui tugite uria urerwo ni Constitutional Review Commission na kuoguori tubataire kurumirirwo. Na akorwo kuri andu matarenda urumirirwo ta acio mathitangite Commission ri, tuthitangwo na tuikirwo hamwe nao na Commissioners.
Wambugu Muhu: Nii na nii njitagwo Wambugu wa Muhu, na ndiri na ciuria nyingi nguria. Kimwe nigikugwetetwo haria mbere tugithengia holiday. Yaani ni turi na thiku ta Kenyatta day, Moi day, no nguria iria ya Kenyatta day tondu muthenya ucio Kenyatta day niguo muthenya uria wekirirwo emergency Kenya, na ni muthenya wathinirie andu muno, na ni muthenya utagiriire kuriganira mitweini ya andu ati niho thina wamambiriirie. O tiga wagicenjirio ugitwo mundu handu ha aria mariire thina. Ngoria muthenya ucio ri, kai utangigarurwo witwo Mau Mau day kana freedom day, handu ha kuute tondu ni muthenya wi bata muno tuambiriirie thina waguo.
Gia keri, mbeca cia Kenya icenjaagia o President aneneha, akahurwo ciake na guku tuitagwo Kenya niundu wa Mt. Kenya. Kai Katiba itangiuga mbeca cia Kenya ihuragwo Mt. Kenya uria tuitagwo nigetha iture itacenjagio.
Clapping from the audience.
Ucio ni wa keri, wa gatatu, uhoro ini wa mahaki, kwi hindi tukwirio, ta riu guku tuninitwo ona mundu agura matatu ndiikaraga, tondu kuri mbeca ciunganagio ituaragirwo borithi na matigakinyite ni mahaki. Riu mahaki macio magacoka magatuika ati ona muhakani no anyitwo ta muhakwo. Nii nguhakanaga nigetha nditeithia, ngunyitirwo ki? Githi ti uria uhetwo mucara na gukerwo ni Parliament andu mongererwo micara nigetha mahaki mathire. No mongererwo micara nio mongagirira mahaki muno. Katiba ri ndithondeke mundu uria uhakagwo, uria uhakagwo akaumburagwo ni uria umuhakire. Handu ha manyitanagirio eri. Ni macio.
Wachira Kamau: Ciuria cikawa no igiri. Njitagwo Wachira wa Kamau na gwitu ni itura ria Kirimukuyu location. Ciuria ciakwa ni igiri tu. Bururi uyu ri nigetha wiyathe, twari na mioroto iri. Ati twarikia kwiyatha, nitukarima migunda iy twetaga highland na niyo yaninithirie andu. Migunda iyo ona umuthi ri. Nii ta nii njiguaga, aria magurire, ungikinyira kuo no kanyanga. No ngwiciria thakame iria yaitikire ri, yaitikire niundu wa migunda. Riu tondu tutikwenda kuhana ta Congo ri, Commission ino ri niibangite uria athini kana mutaratara matura mothe ma Gikuyu na Embu na Meru. Aria matigarite kana ciana ciao, mekuona ati nimona o mundu ika ithano. Ndirikitie ndina kingi.
Kiria kingi ni atiriri, muthamaki wa bururi uyu ugwitwo Jomo Kenyatta, akuire na agithikwo na njira ya gitio. Mundu ugwitwo Kimathi ri, aturaga athikitwo niki na nitugaga athikurio athikwo ta Kenyatta uria athikirwo. Njoke njurie atiriri; thirikari ino turathondekari, iria itwiraga niri na mahatia maingi. Umwe ri…ndukanyite mundu uyu ninguga kaundu. Umwe ri ni ati; thigari iria 32
ciaruire mutitu ri, na ikihotana itiaheirwo mweke wa wira. Thirikari iria cioigaga wiyathi ndugoka iria ciandikitwo ciaturagaga ri ona umuthi nocio ituraga wira. Ningutigira hau ona gutuika ni maingi. Commission ni ithui iciririe andu aria maruire bururi uyu. Ciana ciao imenye gukarehe thina tondu no ikarehe.
James Muhami: Nii njitagwo James Muhami na gwitu ni guku Magutu. Kiuria giakwa kwi Dr. Muigai ni kimwe kana igiri. Ithaka cia Kenya ni nene muno hari andu amwe. Na kuri githaka mundu arakorwo na ika ngiri mirongo ina na inya kana na ithano. Na andu aingi muno matiri na ithaka na matiri na gwa guikara. Commission yanyu niiroigire, ithaka ici nene uu itinio itiguo ona korwo ni ika magana matandatu. Ici ingi ciothe igakigairwo andu aria matari. Undu uria ungi wa keri ni atiriri; ni athini aingi muno nao mathinitio ni thirikari. Tondu ri migunda riria yambiriirio schemes, tuambiriria kugaira andu migunda ya guku bururiini wa Kenya. Andu o acio nio maracokire kuhurwo ni clashes makiingatagwo migunda ini iyo. Riria maingatwo migunda ini iyo ri, inyui nimurakuire magicoka kuu kuria makaruta mbeca cia guaka manyumba na development iria ciothe makoretwo magithukirio.
Beatrice Mbere: Nii njitagwo Beatrice Mbere njikaraga guku Karatina. Na kiuria giakwa ndirenda kuria uu; Commission ino iragarura Katiba ri, tondu hindi ya 92 tugithurana President niathire akigura mwena wa North Eastern indo ciothe hari andu aria marugamite a opposition. Niiregeria ati hindi iria Moi agura andu mwena ucio na mwena ucio na we wi mwena wa opposition wa defect watuika ati ndugathurwo. Nimaregerera ati; hindi iyo agura opposition niigakorwo itete kura na Kanu niigakorwo ikiingiria andu aingi.
Kiuria gia keri ni atiriri, uma ukoneka atia, angikorwo wakiri na Judge mathomaga githomo kimwe, na we wahitirio unyite wakiri uthitangwo. Wuige wakiri, wakiri ariho kuoya maundu macio nigetha akahenanieri. Uma ukoneka atia angikorwo wakiri ndaguthii gutunyithia mundu uria wina uma indo ciake. Kiuria gia gatatu ni riri, ndiraria uhoro wa thibitari, angikorwo thibitari ni ya thirikari na yakirwo iri ta mubano tumione tukaiguaga kuri na Nyayo ward, na mirimu iria iroraga andu ni miingi gukira mukingi tondu gutiri ndawa. Wona wathii haria ukandikirwo ndawa, chemist nicio nyingi gukira ndawa. Nicio nyingi gukira ndawa haria na ina goro. Muthondekani wa thibitari ya private, tuprivate turia turi guku tu dispensaries ni tuingi muno. Kuri undu ungionekaana ati ndawa ituike ni nyingi kuruga gukira guthii kugura ndawa haria Chemist kana cinyihio biu na tu private tunyihe na mundu ucio muthomeru uhoro wa thibitari guthinja na guika maria mangi. Atige kuheo visa cia guthii Ruraya tondu mbeca iria athomete nacio athomete na mbeca cia Kenya. Kwoguo tutige gukorwo tukirihio goro ithinjana kana gukomithia mundu thibitari.
Speaker: Ni ngwambite guthii ndacererwo no ciuria ici ninguiguaga ari wega kuria. Kimwe ni; muiciritie atia uhoro wa mbeca. Tondu riu mbeca ciikagirwo mbica ya muthamaki uria urikuo. Mbeca igatumika nyingi muno guthondeka mbeca ici gucenjia iria ciumaho. Kana no kuhoteke thiini wa Katiba, indo iria twina cio thiini wa bururi ikorwo nicio iriikagirwo mbecaini. Nigetha iture iri o uguo. Kiu ni kimwe. Marriage certificate, ndirenda kuuga atiriri, umuthi mundu akiheo certificate no athire kwa DC, kwa Attorney General kana athii kanithaini, no atakihikanitie uhiki uria biu wa Gikuyuri ti uhiki muega. Niki kingigiria handikwo hau 33
ati uhiki wa kienyeji kana wa Gigukuyu niwagiriire mundu aheo certificate. Uhoro ini wigie corruption. Corruption nguhoyaga atiriri, korwo nokuhoteketeri thiini wa Post office iria ciothe iri thiini wa Kenya. Kuiguo ithanduku riria ritagwo suggestion box. Ndahaka Judge ngathii ho ngandika na ngandika ritwa ati nindamuhaka. Nigetha maita mugwanja, andu mugwanja different, moneka nio mamuhakite agatumirwo akaheo warning na corruption ikuo thiini wa bururi uyu. Ndahaka birithi, ngandika marua ngaikia ho. Nayo cabi ikorwo iri Nairobi, mokage makiunganagio.
Laughter from the audience.
Uhoro wa ukombo niwario. Uhoro wa akombo niwario na uhoro wa atumia niwario nawario wega, no kiuria giakwa ni atiriri, hari atumia ri, niciio ngombo iria nene muno thini wa Kenya. Tondu riri ona niaguciara ciana agacoka akahurwo nacio ciothe na ndari na muteithia. Niguguthondekwo igoti ria andu aria matari hinya. Ndina kaundu kangi nawe.
Uhoro wa Kenyatta day, niwagiriire kwehera, no riri kugie na Mau Mau day, tondu niyo yaruire bururi uyu. Acenjio etwo Mau Mau day. Muthenya ucio wa mweri twenty tondu ni Mau Mau yakuire ti Kenyatta.
Undu uria ungi ni member wa Parliament. Nii nindacokia ngatho niundu wa andu aya, kuuga atiriri, ati gukorwo kuri na andu mirongo kenda. Tondu umuthi guku twina andu seventy four thousand, na kuria angi ta kuria a Bathi ni andu ngiri ikumi na mari na mjumbe na marihagwo umwe na moigaga undu umwe. Kwoguo angikorwo ni guku kuri na andu aingi ri, nii nindanyita mbaru tuheo mbunge ungi.
David Karangi: Ha ritwa njitagwo David Karangi. Nii hari kindu ngwambaga nguria tondu andu acio othe maritie ndire ndiraigua makiuria kiuria kiu. Kiuria kia power ya President. Hari kindu githiaga Bunge gigathii gikaririo thiini wa Parliament, na gigatuika no nginya gietererwo President a-sign nigetha gituike watho. President ri, Commission ithondekete atia, agiriirwo ni kuheo thiku cigana nigetha a-sign undu ucio utuike watho?
Wa keri, President angiaga gusign mjadala ucio urikitio kuhitukio ni Bunge, kuri action Commission ithondekete agiriirwo ni kuoyerwo. Kiuria gia gatatu ni riri, ta riu ithui turi arimi a kahua guku Mathira na turi arimi a cai. Nituaheirwo mandate ni thirikari ya guthura Commissioners aitu aria magiriirwo ni kurugamirira kahua gaitu. Na kuuma hindi iria mathurirwo. Tugithura mundu witagwo Mwago as a chairman witu wa kurugamirira kahua gaitu thiini wa Kenya. Githi umuthi uyu ri, wa Mwago ndari oka gutuira kana nioyete giti nigetha atuire mbeca citu cia kahuari kuria ithiaga. Uguo nitungiuria Commission ati kuagia na githurano kana thirikari yathondeka handu yo nyene ri. Na yetikire raia ithurane ri, ikaheanaga mandate ya mundu ucio wa rikia guthurwo agatungatira raia.
Mwangi: Nii njitagwo Mwangi na njikaraga guku Karatina kana ndi mutuuri wa Karatina. Ni kuri maundu maingi muno mairitiio, no nikuri kaundu kamwe ndaigua gatari karahutio na nigatutangaga muno muno guku bururiini uyu. Riria guguthuranwo 34
ri, DC, na PC na MP na Councillor macokaga o Nyeri, magathii magathura athuri metagwo tribunal aria maciragirira migunda.
Mutumia uria urathii uguo tondu ndakiri mbia na mundu ungi nake utari hinya ri, agatunywo kagunda gake na ni uhoro wa ma gakoragwo kari gake niundu tutiathurire mundu ucio. Uhoro ucio ri Commission ikuona atia iyo ya Constitution commission. Niundu wa guthuraga andu kuuma itura ini riria riri rio nigetha o andu acio mekumathura ri ao maeho hinya. Nigetha aria tuthurite guku mari a tribunal ri, akorwo ni ithui tukumathura ri tukamabuta tuona matirathii wega. Aria mathuriirwo Nyeri Provincial ri, nao ri tondu niithui tugukorwo tumathurite ri. Nao tugathurukwo angikorwo matirathii wega. Uhoro ucio ri Commission iciiritie atia? Tondu handu hau ni mui hinya witu guku ni nda. Na uhoro wa migunda, tukiaria uhoro wa migunda, uhoro ucio ndukariganire. Uhoro ucio Commission. Muicirie atiriri, ati andu acio matithiaga wega niundu makoragwo mathuriirwo kuuma na iguru. Tuheo rutha tumakuagire guku Commission icirie uguo.
Margaret Nyathogora: O korwo tiuguo, mwanake niarere mwana ucio ona turia turi kiharo riu mundu niagethe gake haria ateire ambiririe kugira, onanie mwene, mwana arerwo ni andu eri. Turi hamwe? Ni thengiu.
Hon. Matu Wamae: Onanii ndina kiuria ngwenda kuiguithio. Commissioner ndunatuira uhoro wa division officer. Uria gukuhana kwi division officers. Tondu tugire ni kuuma national, gugokwa provincial kana thirikari nini. Gugokwo district thirikari ina hinya. Gugoka location, division iguthii naku? Na indo icio iri nakuo division ri igutuika cia uu? Wa keri, ugire uhoro wa provincial administration. Kuuma PC, DC, DO, Chifu, Assistant Chifu nimekuinuka, makainuka atia? Katiba yugite atia. Hau niukwenda utuire. Muthenya uria makainuka ni uriku tondu andu nimarenda kumenya.
Ha muico, ni ati Katiba ino tungimitikira ri, githurano kingithuranwo ri, tondu andu aya nomende kumenya. Angikorwo tugathurana githurano na Katiba ino njeru, githurano na maximum kingiuka ihinda ririku, nigetha andu aya mamenye kana nitugutura kana tutigutura. Tondu ona githurano nimarakienda onakio. Thank you.
Mugo Nyumu: Asante sana. Riu ninguhe Commissioner kamweke agerie gucokia ciuria icio muamuria.
Com. Muigai: Riu ningumucokeria ngatho inyuothe tondu nikuonania wira uyu wa Katiba ni muunyitite mbaru muno. Tondu kuuma riria tukire muaikara wega muathikiriria wega muacoka muoria ciuria ironania nimuguthikiriie na nimuthomete na nimureciria maundu mau na niwega muno. Riu hari andu moria ciuria na he andu maruta maoni mao. Mundu wa maoni ndikumucokeria tondu nikuagiriire oige uguo oiga na tuugire twina delegates aitu haha na nimathikiria na nimandika, na nimekuheo record nigetha makinya kuria national conference maririkane ati itura riri ritu ria Mathira tuoigire tukwenda una na una. No he ciuria ngucokia ta ithano kana ithathatu nigetha tucoke turikie. Uhoro wa holidays iria tuugite haha. Icio tihinge na ngwiciria ni twaigua uria muoiga. Ona twaga gucokia ya Kenyatta e wiki ri, to igicokio ya andu aria othe matungatite bururi. Nitugithii na mbere.
35
Disabled: He handu haheanitwo uhoro wa disabled mari aiki na nitukuguetete, na ona thiini wa document he handu hoigite andu aria disabled no nginya maheo iti Commission ini ciothe cia thirikari. Hatikanagie Commission iguthondekwo itari na andu a disabled marugamiriire. Kurihwo indo cia mundu ciathukio ni nyamu, ona hau no haria tutoima na mathaa. Hau nitutariirie wega uria kuagiriirwo gwikwo. Uhoro wa devil worship uyu ni undu wi thina muno tondu, uria Katiba yandikagwo, ndiandikagwo maundu maria matagiriire. Yandikagwo maria magiriire. Riu tuandikaga tukiugaga ati; mundu nietikiritio Ngai wake uria ekwenda. Mundu nietikiritio kuingira kiama giake kia uteti kiria ukwenda. Riu nihakoragwo ari hinya muno kuandika maundu maria matetikiritio. Tondu mau nimo tuikagira watho ini uria ungi tugire tuitaga laws of Kenya. No uhoro uyu wa devil worship, Kenya yothe meguitikania na inyui na niguo moigire. Makiuga nitukwenda o mundu ahoyage Ngai wake no gutigakihoywo maundu maria mareka atia? Kwoguo iyo ndikamumakie iho, tuguthondeka thiini wa laws of Kenya.
Undu uria ungi ona Mungiki nondikanirie nayo oro hau, na andu aria angi mukiugire matuikire. Tondu ciama ciothe iria cikuga ni cia culture kana ni cia maundu ma nduire. Ciothe niirikagirwo register, na no nginya andu magakiiuga maundu maria mareka atia? Na riu mundu uria ukwenda kurua, ageka atia. No gutingioneka mundu wa guthii kuruithia mundu uria utarenda. Riu ona mundurume guku gwitu angikirega kurua ri, athii kuruithio ni mundu? Githi to agitigwo wira ucio utigirwo andu ao na muhiriga wao. Riu wira ucio wothe nituroigire ndukarutwo haria hatagiriire na watho waguo wiha? Wi laws of Kenya niuguthondekwo.
Njera. Njera nitugite uhoro wa cio muno haha ona ni mathaa maga makwaria uhoro wacio, no nitugite ati mundu wothe uhingiirwo kana ahingiirwo. Infact hau nituaritie muno tondu andu aria menayo tarora, Article 70, tondu ucio ni undu uthukitie Kenya muno. Mundu athii njera ni ta mundu watuirwo gikuo. I tondu gutiri irio, gutiri nguo, gutiri ndawa, na mungirora nihandikitwo rights of persons in custody. Na akerwo no nginya arie irio cigana una, no nginya nyumba ikorwo igana una. No nginya atuarwo thibitari, nonginya athome. Ni section nene muno. Nimwamiona? Kwoguo uhoro wa mundu uria wi njera ni aroretwo.
He muthuri uririe atiriri, Parliament nyumba iyo ya iguru ri, ina andu aigana? Ina andu igana rimwe, na andu acio igana rimwe ri, seventy ni atukanu ni athuri na atumia. No mirongo itatu ni atumia peke yake. Na inyui atumia aria mugire na nii hihi itegutheretie wega. Katiba ino ona ndiui kana nokuoneke ingi iruire maundu ma atumia teno. Tondu ona iti icio ciamuritwo iti mirongo itatu ithii kuri atumia mari aiki. Nigetha maundu mau mothe atumia maroiga, maria arume mata…..nginyagia na hau matakinyite kuariria na mathondekwo, atumia acio mathii mageke atia, magathondekithie. Angorwo ni ciana ta icio, ongorwo ni maundu ta mau. Mageke atia? Kwoguo chamber iyo ina andu igana rimwe, mirongo mugwanja nimatukanite atumia na arume. No mirongo itatu ni atumia peke yake. Na district o district igutuma atumia ana. Kwoguo Nyeri district guguthurwo atumia ana mathii magatuike Senator. No tondu mbeca ciitu cianagithii kundu kuingi, ndiguiciria kuu no ciurire, ucio ni wira ugukorwo wi wa guteithia muno.
Reke njarie uhoro wa micara hau tondu nindaririkana. Micara mwathoma he nyamu iretwo Salaries Commission. Mundu wothe wandikitwo ni Kenya government, kuuma President kinya mundu uria urugaga cai kana uhataga wabici cia thirikari. Mucara 36
wake urithondekagwo ni Salaries Commission. Salaries Commission ni commission ya athuri na atumia aria mekindirite, aria manaruta wira wa muingi, magacoka magathii retire na matiri na mundu mekwenda ndakaheo kiria gi giake; na matiri mundu mekwenda kuongerera mucara atararutira wira. Uguo niguo matuirire na niguo turekire. Degrees nituaririe uhoro wayo na hagia muthuri ukuria atiriri, arimi akorwo matiri na degree ri meguthura uu? Meguthura mundu wina hinya muno. Murimi arithiaga kanju iria tuitire district council na kuu nikuo mahinya mothe mari na kuu ndegwitio degree. No kuria kuraririo maundu ma bururi ri, reke tutume ciana iria turathomithia tondu ona degree naithi itiiyure guku. No mwakira muona gutiagiriire degree iyo ri, mwire delegates makinya Nairobi moige iyo ya degree ike atia? Yeheirwo ni inyui enyewe.
He mundu uririe atiriri; uhoro wa migunda iria yaruirwo guku 1992, 1997 na andu makieherio migunda yao ihana atia. He handu he gicunji kinene muno no ndinakinyirira. Aria mwinayo iretwo past human rights abuses. Na nikuga ati maundu mothe manekwo bururi uyu. Andu magikua, indo igithukio, waganu wothe wanekika. Katiba ino riria tukamiamukira, he mieri iyo itandatu, Commission ithondekwo na nitumithondekete haha ithikiririe maundu mau mothe. Na ike maundu maya;
Wa mbere, iheane recommendation ya andu aria maguthitangwo igotini. Two, ithondeke uria andu mangirihwo mundu wothe kindu giake kiorire. Three, ithondeke uria mundu angicokerio kindu giake angikorwo nogicokeke. Ithondeke uria andu a Kenya mangiikarania na thayu. Uguo iho ni mathaa mathirire na ndageria kuheana uhoro na njira nguhi. Nindaheana uhoro wa micara ya andu. No ona mubunge indo ciake….mbunge nake onake ariheagwo mucara ni Commission iyo tuoiga. Onao abunge tio mariyugagira no tutigukimetia karia tukimahete reke guikare o uguo. Andu aya tuigire marithuragwo ni President agacoka akamutuara Bunge nigetha Bunge imetikire. He mundu uririe marirutagwo atia; njira ya kumaruta no iyo. Nikuga atiriri, tungithura mundu….ta riu muthuri wiho ti muthuri nituge wabici ya Attorney General. Inyui muatuirire atiriri Attorney General ri uria araruta wira wake ri, nita arathikiriria ciama imwe na ndarathikiriria iria ingi. Mwehereirie mahinya ma gutuara andu igotiini. Nigetha mundu uria uratuara andu igotini akorwo ni mundu utarathikiriria uria ateti moigire. Turathondeka wabici ya mundu tureta, director of public prosecution. Riu Kenya yothe gutiri mundu ugatuarwo igotini athitangitwo kana ni kanyanga kana ni ki, tiga athitangirwo ni director wa public prosectution. Nake director ri ni mundu utangibutwo. Ndangibutwo ni President, ndangibutwo ni Prime Minister. Ndangibutwo nu, tiga ekire mawaganu meho tuandikite hau, na eka mawaganu mau ri, akabutirwo tribunal. Tribunal ithondekwo ya athuri na atumia, ithikiririe maundu maria ekite yone kana noeherio.
Bata wa guika uguo ri, nigetha indo cia bururi itikaiywo ni andu amwe akarora na kuria kungi tondu ni marutanite ki? Twi hamwe? Na ningi ndagacoke oye mundu, mundu utari undu ekite, amuguthukie igotiini, nigetha akohwo tondu niguo eritwo ni aa? Ni ateti kana andu aria angi. Ni tuanyita riu? Kwoguo andu acio niguo marirutagwo. A member nimuoria atiriri; kai tutangikimatiniria miaka tao, hau nitukuaritie rucini ndigucoka. Mu member tondu miaka itano, itano niaracoka tukamuigirira ratiri, githi ti haiganu? Ini reke aikare. Andu aria maiyite indo cia bururi megwikwo atia? Nikio turathondeka wabici iyo ya DPP, nigetha aikare thi tuamuna wira. Etie bairu ciothe. Mundu wothe wanoya kanyamu gatari gake ri, naithi to marua egugikorwo nimo. Erwo atiriri, cokia indo kana tucemania ku. Kana ucokie na tucemanie. Kana akimatume kuria mundu acokagie e thini, I oimage indo ci guku. 37
He handu ha atumia itanathoma na ninjagiririrwo hihi guthoma tondu he mutumia umwe woria uhoro wa indo cia atumia. Athuri magura atumia aria angi kana mora mucii, na watho ugite haha wega muno, ati gutikanagie watho kana mutugo, kana muikarire wa muthemba, uriku uria ungigiria mutumia agairwo indo ciake kuringana na haki yake iho. Na ngwiciiria mundu uria wina kiuria hau nitukwaria tuarikia nigetha ndimuthomere wega uria hau heritwo.
Arimu na marigitari nimararuta biacara. Mukwenda atia? Matikarute? Tukuga atiriri, kamiti iyo ya kurora micara ri, ikurora micara wega nigetha marigitari marihwo wega, na arimu marihwo wega. O mundu arutage wira atekuguthuka kuhingura kabiacara. Uhoro wa githurano kuiywo ri. Wira uria munene haha tiga ni mathaa mathirire ni uria tuguthondeka electoral commission, nigetha igie na andu mekurugamirira githurano mena mahinya ma gwika atia? Magwikithia githurano kina ki? Kina utheri. Na uhoro ucio wiho na ona uria muthuri umwe oria uhoro wa gutara miti, turitaragira miiti haria tuikire atia? Na ithanduku rigakorwo niturona o haria mundu aikirie. No weterere uriona kana muti waku urio ho kana ni urutirwo kana undu wa muthemba ucio. Uhoro uyu wa anake aria maraciara ciana magacoka mundu akaga guteithia. Uhoro ucio onaguo urioho. Riu watho wa Kenya niguo ugucoka uthondekwo, yaani affiliation act, nigetha mundu akarumirirwo, nigetha o mundu akarera mwana wake. Naithi tiguo?
Clapping from the audience.
Nituroigire mundu wothe uraruta wira wa muingi ri akaheo wira umwe. Angorwo uhetwo wira wa muingi, ungineo giti kia muingi wuikarire, ndungiikarira iti ithano, ithathatu mugwanja. Ni giti kimwe. Na ithi tiguo murenda? Uguo nituhitukitie.
Nituaria uhoro wa street children. Njohi ino inyuagwo guku mucii. Njohi iyo niyariiririo muno Kenya yothe, na andu aingi ni aria marenda icokio. Hau niho ndimuirire atiriri; haria thina wa Katiba uri ni atiriri, ithui twi maundu tutarenda tondu turi uri tui na turi uria tuonete. Ta riu Mombasa yothe marenda mnazi ucokio. Kisumu giothe nanindathire nao maroiga ati, chang’aa icokio. Kuria Western wothe nao maroiga metikirio busaa. Andu maroiga ati njohi yarehirwo ya micuba inyuagwo ni itonga. Nake muthini uria watinda mugunda wake ndakone gia gwika atia? Gia kwinyotora nakio. Tuguika uguo twethe riri, haha niho bata ya thirikari ino tureta ya district. Ithui tuacoka na district ri, kuu kwi mundu ungituira uria tugwika? Aca, kuu nikuo tuguthii kuninira njohi iriku, na maundu maria mangi ma waganu tui mena guku miciini maria marehetwo kuma na nja. Kwoguo njohi icio niiguthira no ni ithui tugucinina.
He mutumia woririe atiriri, ndawa cia mukingo gwi kundu iri ruraya ikarega guka guku. Riu ndawa cia mirimu yothe kana ni Cancer, kana ni diabetes, kana ni mukingo. Mirimu yothe iria itari ndawa ya kuhonia, no ni iri ndawa ya kuongerera uria urwarite matuku make ri, uria tutuite ha niguo rirerwo ni Katiba ni ati; ndawa ici nonginya igurwo ni thirikari na irehwo ku? Miciini ya andu. Mirimu yothe andu maruarite, kana ni TB, kana niyo ingi yothe tuagweta. Thirikari icokie mbeca mathibitariini na nigetha andu othe meke atia? Na ona he mutumia woiga, ona mirimu iria ithumburite andu muno to oiyo iki. Riu ona ungirio ni 38
nda, naithi touragwo ni nda, tondu thibitari gutiri ndawa. Kana mutwe, kana indo iria ingi. Na maundu mau ni ho. Kihoto gia thirikari icoke kwi district. Nigetha riria ithui tuagomana tukera andu aria marathana thiini wa district, ambirirai na kurehe ndawa, na ona arimu aitu tungienda kumariha wega gukira uria mararihwo North Eastern ri, kwi mundu ungituria? Ithui notuge arimu aitu nituamongerera micara. Ongorwo acio angi matirenda kuongerera ni uhoro wao. Tondu ithui twina kahua na twina macani na twina iria na twina indo iria ingi.
Reke riu turikie, nitugite mundu wothe wa Kenya, document yothe iheanagwo ni thirikari ya Kenya, ikaheanagwo na kihoto. Kana ni passport, kana ni kibande, kana ni title ya mugunda. Gutiri mundu wagiriire guthii kuara raini. Ciagiriirwo kuheanwo hatari na thina. Nitaturikirie riu. Uhoro wa migunda, nitugite haha, undu uria wa mbere urari na thina muno guku Kenya ni ati migunda itu irarugamiriirwo ni thirikari kuuma Nairobi, nake Commissioner akaheanaga migunda uria ekwenda. Akahe andu guku, kwanyu ndiui kana nimuonete uguo. Gwi kungi kinya kaburi kuria tuathikire andu, ikaheanwo ni Commissioner ari Nairobi. Mahinya mau mothe nituretirie Commissioner. Turamwira we nduri mugunda na ndukanaheane kindu gitari giaku. Migunda yothe iracokio ku, nyamwe iretwo National Land Commission. Riu migunda iria tutari nayo ithui, irirugamagirirwo ni national…..ithui riu twi district tugathii tukoiga migunda itu nitui uria turenda. Haha turenda cukuru, thibitari, haha turenda andu aria aitu matari migunda tumahe. Ika magana matano, kana ngiri kana kiria kingi. Uhoro ucio wi hau. Iriku?
Mbeca nindiroka o hau. Nituroigire mbeca cia bururi ri, ciikirwo mbica cia bururi. Nigetha President athiire, gutiri President ungi ugoka ekirwo mbecaini. No riu aria mehori, mbeca iguthii ikurite na mehere. Tutigane nacio. Undu uria ungi ni power ya President guitikira watho ndorio ni muthuri wi haha. Power iyo President ari onayo, na ti power njuru tondu rimwe riria wi President uthuritwo ni muingi ri, na ugathurwo wega na githurano kiega, onawe uria uroiga andu nimagiriire guthikiria. Na Parliament noiguthuke ithondeke watho, nowe wi President ukamenya watho ucio ri, tumuega na andu aku. Riu President tumuhete thiku ikumi na inya. Parliament yathondeka watho, aregana na guo akaucokia. Akamera rorai ringi, no mathii maurora ringi mamucokeria, riu no muhaka a sign, na arega gu signari niuguo. Ugatuika laws wa signwo ni Speaker.
He muthuri woige Minister maikare mari andu a guthurwo. Iyo nituaigua. Nake Mheshimiwa oria atiriri; division nayo atia? Division niiroriire. Tugithondeka iti division niirorire na ndiri ho. Riu turiumaga district tugathii …..riu niirathire. Irathire na cibu na headmen na andu ake acio marathianiire uguo. Na Mheshimiwa oria atiriri; DO makainuka ri? Haha yugite atiriri na no nyende kumuthomera ona kuria itanamuthomera kuu kungi. Yugite atiriri, yugite Katiba yoka muthenya uria ikaingira. Cibu na munyinyi wake na DO, na DC, na PC, on that day, they will stand dissolved. Makainuka o muthenya ucio. (Applause from the audience. )
Nindaririkanio ni Mheshimiwa atiriri. He kaundu ndaririkanio kuriganiritwo ni kumuira. Inyui mwi muingi mwatirire atiriri, riria turathii gucira magotiini ri, ithui gutiri mundu ukoragwo mwena witu. Tondu gwi prosecutor. Kuri aria marugamiriire Attorney General, kuri aria angi na ithui tutiri mundu wa guturugamirira. Na ona utari undu wikite no wohwo. Tondu ungikorio, guilty, not guilty, ukaigua niutindikirwo naku, na niwathii. Riu turoiga hathondekwo wabici ya mundu ugwitwo public defender. Uyu ni 39
wakiri wa muingi uria wagiriire gucirira muingi free of charge. Kenya yothe handu hothe he igoti ria Kenya, hagakorwo he wabici ya mundu witagwo public defender. Nigetha wathitangwo ukoiga ni ambe etwo haha nigetha ndimwire nake anjire uria watho ugite. Nigetha ndigatondoire njohwo. Tondu nitui tariu watho wa kuiya ugite atiriri; ungiurio niwe uraiyire uge ii, ukuohwo miaka itatu. No ungiurio niwe uraiyire uge aca, urio niwe uraneirwo kindu gia kuiya, naithi Mugikuyu toagitikire tondu kuiya na kunengererio ni undu umwe. Mundu wa kunengererio ohagwo miaka mugwanja. Riu ugigetikira kunengererio naithi nduohirwo. Riu turoiga maundu mau mothe mariciragwo wakiri wa muingi eha, nigetha agataara andu. Tondu ithui tutirenda mundu ohwo atekite mahitia. Turenda kuohagwo o mundu uria wikite atia? O uria uhititie.
Kaundu ka muthia ni riri, Mheshimiwa anjuria atiriri, Constitution ino njeru turenda ri, ingihuthirwo ri? Riu ithui tondu nimuatuheire wira niturariikirie. Wira uria riu utigarite ni wa national conference. Nimwamiririkana nituaritie uhoro wayo, na niyo murathurire andu. Haha twina delegates aitu, aria magathii national conference. National conference riu niyo ikamura. Tondu ithui iria tumuhete turamita draft. Draft. Na nikio ni tuguthii tucenjie maundu mamwe mau muroiga mutikwenda. Gwi kundu mwatuira na nituathikiriria, na gwi kundu muirite delegates anyu na nimui. Mukoiga muathii Nairobi mutigiririte ati hatiri handu hangikorwo devil worship. Githi tutiguthii tuandike uguo nigetha iyo nayo ndikagie handu ha kuingira. maundu maria mangi muatuira tuthii tuikire ha. Iyo ikahitukio ni delegates conference na Mheshimiwa wanyu ni mu member. Aya muthurite delegates athuri na atumia ni member. Kuri angi mathuritwo ni ciama ingi nao ni member. Kuu nikuo tukahitukiria maundu mothe. Yahituka natumihete thirty days. Tumihete thirty days, kuuma 28 th of this month, kinya 28 th of next month. Mungituma andu anyu na mumere matikarehe ngarari muno ri, githi toguo tugukiriikia. Ngarari ciikiaga kuingiha ri, niguo tungirikia narua twike atia? Riu tuarikia hau tukumituma Parliament nigetha abunge aitu tondu nio mahetwo watho ni Katiba iria ya tene kurehe Katiba njeru, nao meke atia? Mahitukie. Na tondu tugakorwo nao gwa conference ri, kwi hindi mangigithii gucenjia. Ndiguiciria. Riu Constitution ingirika, December muthenya ucio tuoiga tutikueheria. December ikumi na igiri naithi totukorwo turikitie. Riu kuma hau ri, naithi ti a member, na President na thirikari, mamenye uria megutuarithia. No na inyui tondu ni inyui marathikiria ni inyui muingi ri, na ithi mutigukimera. O muona kamweke naithi mutigukimera? Naithi tiuguo riu? Riu murekie mu member wanyu umwe mukimwire, wacoka Nairobi, muonana na President, umwire ithui andu a Mathira turenda atia? Na ithi tiuguo? Riu tuguetha mundu wa gutuhoyithia nigetha tuinuke. Andu aria matanona mbuku niiguethwo. Na copy ni muguetha haria wabici itu na muthuri uyu niegwika uguo. Riu mundu umwe atuhoithie nigetha turikie. Anga icio ingi nitugukiuria thutha ucio. Rekei turugame tugathe mwathani.
Nituagucokeria ngatho Mwathani witu mwega, niundu wa gukorwo na Commissioners aria megukite muthenya wa umuthi. Na tondu bururi uyu nogutuhe watuheire o uguo tuhu. Na ithui niithui turathondeka mawatho maria mekwenda tuikare namo. Andu acio megutuheaga uhoro Mwathani witu, mahe hinya, no mahe rugendo rwega. Na ithui tondu nituoiga maundu maria matubatairie. Nao aria meguthii namo umahe ugi wa kumekira. Ona bururi uyu witu wothe, na uria turi na campaign ikirie guka, na itaramenyeka ni yari we ni umiui. Tukuiga hari we utuehererie mathina ma mithemba yothe. Na toria kwanakorwo na mathina ma uragani, utuehererie thiini wa bururi uyu witu. Tukuhoya uguo niundu wa Jesu Mwathani witu. Amen. Wega wa Mwathani witu Jesu Kristu, na wendani waku Ngai, nayo ngwataniro ya Roho Mutheru iroikara naithui na hingo ciothe. Amen. 40
The meeting ended at 2.25 P.M
&&&&&&&&&&&&&&&&&&&
41